Zirku, dantza, musika, magia eta akrobazien 19 kale ikuskizunen eszenatoki izango da Aste Nagusia - Uriola.eus\nZirku, dantza, musika, magia eta akrobazien 19 kale ikuskizunen eszenatoki izango da Aste Nagusia\nuriola.eus 2017-07-24 07:00 Jaiak Bilbo\nNazioarte mailan ospe handia duten konpainia eta artistak dira. Arriaga plazan eta Gas plazan ikusgai izango dira, umorea, originaltasuna eta kalitatea nagusi izango diren ikuskisunetan. Denak publiko guztiarentzat zuzenduta daude.\nBilboko Udalak nazioarte mailan ospe handia duten konpainia eta artisten ikuskizunez osatutako Kale Antzerkiaren programazioa aurkeztu du. Guztira, 19 antzerki-taldek osatuko dute aurtengo Aste Nagusiko programa. Haur zein helduentzat pentsatutako 19 ikuskizun non umorea, originaltasuna eta kalitatea izango dira nagusi.\nKaleko Arte Eszenikoetako euskal konpainiak ez ezik munduko beste herrialde batzuetakoak ere arituko dira Bilbon. Eta batzuk, lehen aldiz Euskadin eta Estatuan ikusiko diren lanak izango dira. Honez gain, Udalak, ikuskizunak Uriko bi eszenatokietan banatu ditu: Arriaga plazan eta Gas plazan.\nEgunero, abuztuaren 19tik 27ra arte, proposamen ezberdinak egongo dira, guztiak ere kalitate gorenekoak eta doakoak. Adin guztietako ikusleentzako ikuskizunak Arriaga plazan izango dira, eta saio bi egongo dira egunero, 13:30ean eta 21:30ean. Bakoitza 50 minutuko iraupenekoa da. Gas plazan, berriz, umeentzako ikuskizunak izango dira, 19:30ean, lehenengo igandean izan ezik (abuztuak 20), igande horretan 20:00etan izango baita ikuskizuna.\nEuskadi, Katalunia, Galizia, Kantabria, Madril, Erresuma Batua, Frantzia, Italia, Argentina eta Etiopiatik etorritako konpainiak dira. Guztira, jatorri euskalduneko 10 antzerki-taldek, estatu-mailatik etorritako 4k eta nazioarteko 6k osatuko dute eskaintza. Zirkua, magia, pailazoak, kabaret-a, argi jokoak, xaboi-burbuilak… arte-jakintza guztiak uztartuko dira Aste Nagusian eta ehun artista inguruk Bilbo hiria kolpatuko dute.\nKaleko Arte Eszenikoetako programak lehen aldiz ikusiko diren zenbait emaldi ekarriko ditu Aste Nagusira: bi lan estreinatuko dira Euskadin eta bat Estatuan. Aste Nagusian lehen aldiz ikusteko aukera izango dugu Chipolatas konpainiak burututako Chipolatino ikuskizuna.\nEuskadin lehen aldiz ikusiko diren antzezlanen artean Fekat Circus konpainiak ekarritako The rise of the full moon ikuskizuna dugu. Afrikaren bihotzera murgilduko gaituen lana da, Etiopiara, hain zuzen. Izan ere, konpainia honek 12 urte inguru darama zirkua eta antzerkia gizarte-bazterkeriaren aurka eragiteko tresna gisa erabiliz.\nCirc Bivouac talde frantsezak, berriz, Le Rêve d’Erica lana ekarriko du lehen aldiz Euskadira. Ikuskizunak Andersen idazleak idatzitako Zapata gorriak eleberria du oinarri.\nHonez gain, azken aldian sarituak izan diren zenbait lan ikusteko aukera izango dugu. Pas & Company taldeko Valladolideko Kale Antzerkiko Off Jaialdian saritua izan den Juguete Roto ikuskizuna, edota, Leioako umore Azokan sari berezia jaso zuen Trapu Zaharra euskal taldeak ekarritako Sefiní lana.\nEuskal antzerki taldeak\nEuskal taldeek leku izango dute Aste Nagusia 2017an. Izan ere, Udalak bertako taldeen alde apustu egiten du. Hori dela eta, aurtengo Aste Nagusian, bertako 10 ikuskizun disfrutatzeko aukera izango dugu.\nMalicia y el Pequeño Judas antzerki taldeak, esaterako, akrobaziak eta umorea uztartuko du el punto y la i lanean. Kukai Dantza taldeak, aldiz, Brodas Bros + DZ-ren laguntzarekin, Topa! ikuskizuna burutuko dute. Euskal dantza talde honek MAX Saria jaso berri du urte luzez jorratu duen ibilbideagatik. Oraingo honetan, estilo guztiz desberdinak lantzen duten bi taldeek elkartu egin dira hip-hop-a eta euskal dantzak bat egiten duten jarduera ikusarazteko. Trotamundos antzerki-taldeak istorioen kutxa irekiko du Historias de un baul lanarekin eta Hodei magoak Fuerza de la Ilusion ikuskizuna ekarriko du. Gari Montxo eta Joselontxo taldeak, berriz, musika erabiliko du falta den pertsonaia baten berri emateko. Gainera, Tor y Txoborro aztiak eta Panpotx y Eidabe elkarteak ikusteko aukera izango dugu.\nAntzerki-ekitaldiak, ohiko bezala, doakoak izango dira, herritar guztientzako sarbidea bermatuz. Obra gehienak musika, akrobazia edota keinuak dituzte oinarri, jendaurreko guztiarentzako zuzenduak. Gainera, bai bisitarien bai hiritarren parte-hartzea sustatu nahian, Udalak antzerkia kaleratuko du 19 ikuskizun ekarriz. Bestalde, 47.000 pertsonek gozatu zuten Kaleko Antzerkiaz Aste Nagusia 2016an. Honek agerian uzten du Bilboko publikoak antzerkia gustuko duela.\nBeste behin ere, antzerki-lanek, zeinu bidezko hizkeraren interpretea eskura izango dute elkarrizketadun antzezlanetan.\nKonpartsakide eguna larunbat honetan Areatzan\nBilbok 18 emanaldi eskainiko ditu 2018ko Aste Nagusiko kaleko antzerki eta arte eszenikoen programazioan\nBBK Live jaialdiaren B aldea\n40 urte betetzen dituzten konpartsek urteurren jaia antolatu dute larunbatean\nAste Nagusiko kartelak\nAste Nagusiko kartela aukeratzeko lehiaketako sei finalistak aukeratu dituzte


Zubietara “erreusa besterik ez” da iritsiko? | Angelu itsua\nHasiera » Azpiegiturak » Zubietara “erreusa besterik ez” da iritsiko?\nZubietara “erreusa besterik ez” da iritsiko?\nAtalak: Azpiegiturak, Gizartea, Osasuna\nGipuzkoako hondakinen kudeaketaren inguruan hainbat albiste izan da aste honetan: Errauste plantaren kontra aurkeztutako 2.075 helegiteak, bosgarren edukiontzia zabaltzeko Hondakinen Partzuergoaren asmoak, Usurbilgo erreferendumaren data… Gaur Zubietako erraustegiaren inguruko hainbat xehetasun eman ditu Hondakinen Partzuergoko kudeatzaile Ainhoa Gonzalezek Berria egunkariko erreportaje batean.\nPartzuergoko ordezkariak azaldu duenez kokapenaren inguruan izan dituzte zailtasun gehien: “Nahi duguna da begientzako inpaktua ahalik eta txikiena izatea”. Horretarako erraustegia eta bertako tximinia estaltzeko neurri ugari hartu dituzte. Harrigarria da erraustegia ezkutatzeko horrelako lanak hartzea, herritar eta kolektiboek haren kontra egiteko arrazoi nagusiena osasunari loturik dagoenean, eta inolaz ere estetika kontuekin. Dena den, isuriak murrizteko neurrien berri ere ematen du Gonzalezek, “punta-puntako” teknologia eta “sistema katalitiko bat” erabiliko dutela esanez, besteak beste.\nErrauste plantara “erreusa besterik ez” dela iritsiko dio Gonzalezek. Arraroa da datu hori, Diputazioak zaborraren %43 erreko dela aurreikusten baitu, eta jakina da “erreusa” (birziklatu ezin dena) deitzen zaiona gure hondakinen %20 baino txikiagoa izaten dela. Horrek esan nahi du erreko den zaborraren zati handiena birziklagarria dela, eta ondorioz, Partzuergoa onartzen ari da kontenedoreen sistemak –organikoarentzako bosgarren kontenedorea barne– ez duela hondakin birziklagarriaren zati txiki bat birziklatzeko baino balioko, Europako araudian birziklatzea lehenesten den arren.


“Euskal artearen mitoa garaiko gizarte burgesak sortutakoa da” - Amurrio - Aiaraldea.eus\n“Euskal artearen mitoa garaiko gizarte burgesak sortutakoa da”\nIzar Mendiguren Cosgaya 2020-10-28 09:28\n"La crítica de arte en Bilbao: 1876-1937 comienzo de una andadura" liburua argitaratu du Andere Larrinaga Cuadrak. / Aiaraldea.eus\nANDERE LARRINAGA CUADRA (Amurrio, 1978) Arte Ederretako irakaslea da. Berriki argitaratu du La crítica de arte en Bilbao: 1876-1937 comienzo de una andadura liburua.\nArte kritikarien gerraurreko ondorioak jaso dituzu liburuan. Zertan datza lana?\nNire doktore tesia da, baina idazketa formatua aldatu eta liburu bilakatu dut tesia. Ikerketa egiten 5 urte baino gehiago eman ditut, irakasle lanak eta ikerketa sakonak uztartzeak ordu gehiegi eskatzen baititu. 4000 artikulu baino gehiago aztertu ditut liburua egin baino lehen.\nZein zen arte adituen funtzioa?\nGarai hartako kritikariak arte modernoa gizarte burgesaren aurrean defendatzeko sortu ziren. Ostera Donostiak Bilbori martxa hartu zion, 1920ko hamarkadaren amaieran bertakoa da Abanguardia artistikoa.\nEuskal artistak kanpora joaten ziren ikastera, eta Euskal Herrira itzultzean, publikoa kontserbadorea zen. Horregatik behar ziren bitartekari kritikoak: modernotasunaren balioak lantzeko eta euren lanak defendatzeko. Guiard, Zuluaga, Losada, Arrue anaiak, Arteta, Tellaetxe, Zubiaurretarrak... izen asko utzi ditu garai horrek. Artista modernoei bultzada emateko oso garrantzitsuak ziren arte kritikariak.\nEtapa tarte jakin bat hautatu duzu. Zergatik?\nGerraurreko garai hori, kultural eta artistikoki, oso oparoa izan zelako Euskal Herrian. Argitalpenaren hasieran testuinguru historikoa jaso dut aukeraketa hori justifikatuz.\n“Euskal Arte garaikidean gerra aurrekoa eta ostekoa bereiziko nituzke”\nNola definituko zenuke garai hartako “Euskal Artea”?\n“Euskal artearen ideia” historiatu nahi izan dut liburuan, kontzeptua noiz hasi zen jakiteko. “Euskal artearen mitoa” da horregatik kapitulu luzeena. Hain zuzen, 1900 urtetik aurrera hasi zen euskal identitatea artean lantzen. Euskal artearen mitoa garaiko gizarte burgesak sortutakoa da, Europako beste herrialdeek bezala. Garai hartan, dena enfokatzen zuten identitarioki. Katalunian, Frantzian, Alemanian... mugimendu kulturalak nortasuna definitzen murgiltzen dira, eta artea gogoeta identitarioei lotzen hasten da. Denek hitz egiten zuten euskal artea existituko balitz bezala, baina kritikariak ez ziren definizioan ados jartzen. Dena den, asko babesten zuten elkar. Hori kritikariengan ikusten da, euskal artearen sinesmenean 1910etik 1920ra sekulako gorakada egon zen. Data horren ostean, nahiz eta mito horretan sinesten jarraitu, ez zuten horrenbeste hitz egiten hari buruz, Nestor Basterretxea eta Jorge Oteizaren garaia heldu arte.\nZein data mugarri ditu hemengo sorkuntza artistikoak?\nMachadok dioen bezala, gerrateak Espainiako garapena apurtu zuen. Nik Euskal Arte garaikidea gerra aurretik eta ostean bereiziko nuke.\nGerra aurretik garapen handia egon zen, abangoardia ere sortu zelarik. Gerrateak barne exilioan geratu zirenak, erregimenari men egin ziotenak eta atzerrian geratu zirenak bereiztu zituen. Diskurtso horiek dira nik ikertutakoak. Izan ere, atzerrira jo zuten artisten ekarpena oso inportantea izan zen Euskal Herriaren historiatze prozesuan.\n“Arte modernoa propaganda politikoa egiteko erabili zuten, karga politikoa eta folklorikoarengatik trukatuz”\nArte kritikariek zein diziplina jorratzen zuten, ikertutako denbora tartean?\nNi liburuan batez ere arte plastikoaz aritu naiz: pintura, eskultura, grabatua, argazkilaritza eta fotomuntaketa (collagearen ideia argazkilaritzara eramana).\nAtzerrira joandako euskal artistek, halako garrantzia izateko, zein ekarpen egin zuten?\nOteiza, esaterako, Amerikan zela harrapatu zuen gerrateak. Beste batzuk, aldiz, atzerriratu egin behar izan ziren. Oso errelato interesgarria da. Arte modernoaren garapenaren barruan modernotasun moderatua eta noucentisme deiturikoak daude; azken hau burgesiarentzat sortutako mugimendua zen Herrialde Katalanetakoa.\nEuskaldunak asko fijatzen ziren eurengan. Abanguardiak Euskal Herrian izen-abizenak ditu: Jorge Oteiza, Nikolas Lekuona eta Narkis Balentziaga (30eko hamarkadan). Lekuona gerratean hil zen, Balentziaga Oteizarekin joan zen 1935ean ikerketa egitera, eta han hil zen. Artea ikasteko atzerrira begiratu beharra suertatu zitzaien horiei, eta horregatik hasi ziren Parisera -artearen hiriburua- begira. Artea ikasteko mundura begiratu behar da.\nGuda aroetan artea ulertzeko eta ekoizteko moduak jaso dituzu argitalpenean. Testuinguru sozial edo politikoarekin bat al datoz?\nBai. Euskal gizarte burgesaren ezarpenak zerikusi handia izan zuen horretan. 30eko hamarkadan Europako korronte intelektualen arabera definitzeko saiakera antzematen da; pintura burgesa baztertu eta arte kolektiboa sustatzen hasten dira (muralak, eskultura publikoak...). Gero, ordea, gerratea etorri zen, eta pikutara joan zen guztia.\nGerraren ondorioz, orduan, arteak pausaldia jasan zuen?\nFrankisten artean baziren arte modernoaren aldekoak, baina frankismoak estetikoki planteamendu oso kontserbadorea zuen hasiera batean. Horrek panorama guztia aintzindu egin zuen, eta modernoek euren aurrerakoitasuna moderatu behar izan zuten lanean jarraitu ahal izateko. Erregimena, momentu batetik aurrera, ohartu zen Europan proposamen artistiko oso modernoak garatzen hasi zirela, eta arte modernoa erabiltzen hasi ziren aurrerakoitasun irudia emateko, nahiz eta autoritarismoa ezarria egon. Izan ere, oso ondo geratzen ziren Oteiza eta Chillidaren sari internazionalak, edo Millares zein Sauraren ekarpena atzerriari begira. Arte modernoa propaganda politikoa egiteko erabili zuten, karga politikoa folklorikoarengatik trukatuz. Euskal opera Madrilen estreinatzea folklorikoa zen eurentzat, ez politika. Zentsura ez bazen mezuaz gehiegi ohartzen, kritikak argia ikusten zuen.\n"Etorkizun oparo eta bizia ikusten diot nik arteari. Zailena, nire ustez, gure estetizazioa da"\nEmakumeen presentzia edo aitortzarik ba al zen artean garai hartan?\nMargarita Nelken, esaterako, 1917tik 1922ra argitaratu zen Hermes aldizkarian lehen mailako kolaboratzaile izateko gonbidatu zuten; oso garrantzitsua izan zen, emakume aurrerakoienetako bat izan zelako. Gerora etorriko ziren emakume gehiago, baina ez zen ohikoena, salbuespenak ziren.\nZer da zuretzat arte kritikaria izatea?\nProposamen artistiko berriak testuinguru historiko artistiko finko batean jartzeko ahalmena duena. Askotan zuzenbidea ikasitakoak ziren. Zuazagoitia, aldiz, botikaria zen, baina asko irakurria zuen arteari buruz.\nArte kritikaria idazlea ere bada, eta inportantea da estiloa (ez poetika). Nolabait esateko, sortzaile eta hartzailearen arteko bitartekariak dira. Jendea lehen arte galerietara ezer jakin gabe sartzen zen, eta koadro asko zeudenez, ikusleak kokatu behar ziren kritiken bidez. Orain aholkulariek egiten dute lan hori. Galerien negozioa krisialdian badago ere, badira online katalogoak dituzten txokoak.\nMende bat igaro da zuk ikertutako epealditik. Nola ikusten duzu artearen egungo egoera?\nEtorkizun oparo eta bizia ikusten diot nik arteari. Zailena, nire ustez, gure estetizazioa da. Edonon ditugu irudiak, eta berezia izateko modua zaila da. Hor ikusten dut nik kritikari eta bitartekariaren beharra. Irakurtzeko joera galtzen ari gara, baina online ere topa daitezke kritikak, egunkarietan edota blogetan. Peio Agirre, Haizea Barcenilla, Miren Jaio, Ismael Manterola, Garazi Ansa, Mikel Onandia... Ahots interesgarri asko daude Euskal Herrian ere.\nKultur zirkuituak falta dira artea ezagutu edo kontsumitu ahal izateko?\nErakusketa aretoak babestu behar dira. Instituzioek hor oso lan garrantzitsua dute, mantenua eta araketa behar dutelako horrelako tokiek. Dirua ezin da denean gastatu, eta politikariek egiten dute aukeraketa.\nGaleria bat hemen jartzea pentsaezina da, ez dagoelako negoziorik. Elkarte edo bestelako espazioetan eraskusketa aretoak atontzeko aukerak bilatzean dago gakoa. Artea pribatuki ezingo da garatu, eta beraz, sektore publikotik etorri beharko da, Aiaraldean ere. Artea jendartearentzat garrantzitsua da, mundua kritikoki irakurtzeko gaitasuna ikasten baita arteen bidez (musika, dantza, arte plastikoak...). Babesik ezean, ikasketak bukatu eta plaza hutsa geratzen da.


Aitor Mazo aktore, gidoilari eta zinema zuzendari bilbotarra hil da\nBizkaie! 2015-05-07 15:38 Zinemea\nAitor Mazo Etxaniz (Bilbo, 1961 - 2015eko maiatzaren 7a) aktore, gidoilari eta zinema zuzendaria gaur goizean hilda topau dabe Bilbon, Txurdinagako bere etxean.\nEuskal zinemagintzearen historia aztertuko dabe egunotan Chicagon\nBizkaie! 2015-05-06 11:11 Zinemea\nEtxepare Euskal Institutuak Chicagoko Unibersidadean daukan Koldo Mitxelena Katedrearen 2015-2016 programa akademikoa abiatzear da. Euskal zinema: historia politiko eta kultural batizenburuko ikastaroa ipiniko dabe martxan gaur bertan Pilar Rodriguez Deustuko Unibersidadeko irakasleak eta Rob Stone Birminghameko irakasleak.\nDonostiako Giza Eskubideen XIII. Zinemaldia apirilaren 17tik 24ra bitartean izango da\nBizkaie! 2015-04-16 18:48 Zinemea\nDonostiako Giza Eskubideen XIII. Zinemaldian, 26 film luzek, 16 film laburrek, antzezlan batek, lau erakusketak eta hainbat jarduera paralelok osotzen dabe aurtengo programazinoa. Zhang Yimou zuzendariaren Coming Home (2014) film txinatarrak inaugurauko dau apirilaren 17an, barikuan, Victoria Eugenia antzokian, Donostiako Udaleko Giza Eskubideen Sailak eta Donostia Kulturak antolatutako Zinemaldia.\nAurtengo FANT jaialdian 13 film luze eskainiko dira Sail Ofizialean, igaz baino bi gehiago\nDabi Bpedra Robledo\t2015-04-14 15:48 Zinemea\nMaiatzaren 8tik 15era egingo da FANT Fantasiazko Zinemearen 21. Jaialdia, Bilbon. Urtero legez, aurten be bildurrezko eta fantasiazko dozenaka film ikusteko aukerea egongo da. Sail Ofizialari jagokonez, 13 film luze lehiatuko dira, baita 22 film labur be. Udan hildako Alex Angulo aktoreari omenaldia egingo deutsie.\nKeeling anaien 'The House on Pines Street' lan luzeak edegiko dau Bilboko Fant jaialdia\nBizkaie! 2015-03-30 15:44 Zinemea\nMaiatzaren 8an abiatuko da 21. Fant Bilboko Fantasiazko Zinemaldia, eta Aaron eta Austin Keeling anaien lehenengo film luzea dan The House on Pine Streetpelikulea izango da lehenengo proiekzinoa, Campos antzokian. Antolatzaileek nabarmendu dabenez, Europako estreinaldia izango da ganera. Egileak eurak be inaugurazino-ekitaldian izango dira.\nDavid R. L. irundarraren 'La noche del raton' filmaren estreinaldia eskainiko dau Fant 21 zinemaldiak\nBizkaie! 2015-03-25 14:41 Zinemea\nJoan dan zezeilean Santa Barbara SBIFF (Los Angeles) Jaialdian estreinau ondoren, La noche del ratón Bilbon ikusi ahal izango da Espainian lehen aldiz, Fant 21 zinemaldiaren barruan, maiatzaren 21ean (gaueko 22:00etan), talde osoaren presentziagaz. David R. L. irundarrak zuzendu eta Asier Vázquezek produzidu dauen filmaren protagonistak Unai García eta Miriam Cabeza antzezleak dira.\nHemen da Laburbira 2015\nBizkaie! 2015-03-03 09:52 Zinemea\nHamabigarrenez heldu da XII. Laburbira, film laburren zirkuitua, euskerazko zinemagintzearen perla txikiak ikus-entzuleei eskaintzera. 2015eko martiaren 4tik 28ra, 29 herritan izango da zirkuitua. Martiaren 4an, Ordizian izango dan lehen emonaldia.\nZabalik dago Kimuak 2015 egitasmoan izena emoteko epea\nBizkaie! 2015-03-02 10:19 Zinemea\nEuskal film laburren sustapena eta banaketea helburu dituan Kimuak egitasmoaren 2015ko edizinora film laburrak aurkezteko epea martiaren 2an hasi eta maiatzaren 29ra bitartean egongo da zabalik.\n‘Chez les basques’ zinema zikloa Bilbora etorriko da\nBizkaie! 2015-02-27 11:23 Zinemea\nEuskal Herriko Unibersidadearen eta Punto de Vista Nazinoarteko Zinema Festibalaren arteko kolaborazinoari esker, film batzuk pantailaratuko dira Bizkaia Aretoan, eta horri lotuta euskerazko jardunaldiak izango dira Bernardo Atxaga, Amets Arzallus eta Oskar Alegria hizlariakaz.\nM. Night Shyamalanen 'Wayward Pines' telesaila Bilboko FANTen estreinauko dabe\nBizkaie! 2015-02-24 11:37 Zinemea\nFANT Bilboko Fantasiazko Zinemaldia maiatzaren 2tik 15era bitartean egingo dabe, eta daborduko hasi dira egitarauaren barri emoten. Hilaren 14an, M. Night Shyamalan zinemagilearen Wayward Pines telesaila estreinauko dabe, eta, ganera, Bibon AEBetan baino bederatzi ordu lehenago ikusi ahal izango da, jaialdiaren arduradunek jakinarazo dabenez.\n'Zinema ziztadak' lelopean, badator VIII. Huhezinema\nBizkaie! 2015-02-17 16:40 Zinemea\nHuhezinema, Euskal Film Laburren Jaialdiaren zortzigarren edizinoa 2015eko apirilaren 28tik 30era bitartean ospatuko da Aretxabaletako Arkupe Kultur Etxean. Huhezinema freskotasunez dator, ikus-entzunezko bederatzi ikaslek osotzen daben lan-talde barriagaz eta Iban del Campo irakaslearen urteroko laguntzinoagaz.\n'Eskorbuto, la mas macabra de las vidas' lanak irabazi dau 2015eko Dock of the Bay saria\nBizkaie! 2015-01-19 14:50 Zinemea\nKiko Grauren Eskorbuto, la mas macabra de las vidas lanak irabazi dau Dock of the Bay, musika dokumentalen Donostiako jaialdiko sari nagusia, Ez fikzinozko ariketa erradikala izateagaitik eta bandearen punk espiritua azaldu eta transmitiduteko helburua izateagaitik generoz kanpoko muntaketeagaz.\nAmphitryon eta BIdeOtik programak martxan jarriko ditue Bilboko Alondigan\nBizkaie! 2015-01-13 16:51 Zinemea\nUrtarrilaren 13an, BIdeOtik hasiko da, ikus-entzunezko bestelako narratibei begira jarrita, bideoaren bidez inguruan doguna erregistrau eta irudikatzeko modu barriak ekarriko deuskuzan zikloa.\nBestalde, Amphitryon programea jarri da abian, euskal arte eszenikoen mobikortasuna eta nazinoartekotzea bultzatzeko asmoz. Zikloa urtarrilaren 17an hasiko da In Between ikuskizunagaz.\nMiguel Albaladejo zuzendariak jasoko dau Zinegoak 2015eko Ohorezko Saria\nBizkaie! 2015-01-12 10:43 Zinemea\nLuis Miguel Albaladejo 1966an jaio zan Alacanteko herri batean eta zinemeagazko pasinoa txikitatik jatorko. Haren familiak zinema-areto bat eukan eta anaia nagusia programatzailea zan. Albaladejok bere gaztaroa Buñuel, Bertolucci, Kubrick, Pasolini, Woody Allen, Truffaut, Fassbinder eta 70. hamarkadako hainbat zuzendari nabarmenen lanak ikusten emon eban.\n'Loreak', pelikula onenaren Goya sarirako hautagai\nBizkaie! 2015-01-07 14:52 Zinemea\nJon Garaño eta Jose Mari Goenagak zuzendutako Loreak beharra Espainiako Zinema Akademiak antolatzen dauen Goya sarietan film onenarena irabazteko lehian izango da, El Niño, La isla mínima, Relatos salvajes eta Magical Girl pelikulakaz batera. Izentapen gehien La isla mínima beharrak ditu, 17, danetara; El Niño-k, barriz, 16.\nZinegoak Bilboko gaylesbotrans jaialdia hainbat barrikuntzagaz dator\nBizkaie! 2015-01-02 14:44 Zinemea\n2015eko urtarrilaren 26tik zezeilaren 2ra egingo da 12. Zinegoak Bilboko gaylesbotrans jaialdia. Hegoak alkarte antolatzaileak jakinarazo dauenez, barritasun ugari izango dira edizino honetan. Aurtengo kartela Gorka Olmo euskal artisteak egin dau. Euskerearen presentzia handiagoa izango da, izan be, euskeraz azpititulautako hiru ziklo izango dira ikusgai.\nWerner Herzog zinemagilearen ganeko mintegia, irailean, Bilbao Arten\nBizkaie! 2012-08-09 15:42 Zinemea\nAngel Sala goidoilari eta zinema-kritikariak Werner Herzog zinemagilearen ganeko mintegia emongo dau irailaren 10ean eta 11 Bilbao Arte Fundazinoaren egoitzan. Ikastaroa doban da, baina izena emon behar da derrigor, irailaren 8a baino lehen.\nPaul Thomas Andersonek jasoko dau Zinemaldiko Fibresci sari nagusia\nBizkaie! 2008-09-02 13:05 Zinemea\nPaul Thomas Anderson zuzendariak Fipresci sari nagusia jasoko dau Donostia Zinemaldian, nazinoarteko kritikak There Will Be Blood (2007) urteko filmik onena dala ebatzi dau eta.\nIrailaren 20tik 29ra 15 herrialdeetako 19 film lehiatuko dira Donostiako Zinemaldian\nBizkaie! 2007-08-27 02:00 Zinemea\nDavid Cronenberg, John Sayles, Wayne Wang, Nick Broomfield edo Manuel Poirier zuzendari ezagunek euren lanak erakutsiko ditue Donostiako Zinemaldian.\n‹‹ Aurrekoak 1 2 3 4 ... 39 40 41 42 43 44 45 46 ... 56 57 58 59 Hurrengoak ››


Berkoa | Marruskadura birakari bidezko soldaduraren teknologiaren hastapenen Jardunaldi Teknikoa\nMarruskadura birakari bidezko soldaduraren teknologiaren hastapenen Jardunaldi Teknikoa\nBerkoak, IK4 Lortekekin batera, azaroaren 15ean, Elgoibarko Makina Erremintaren Museoan, marruskadura birakari bidezko soldaduraren teknologiari buruzko jardunaldia eskainiko dute.\nJardunaldia automobilgintzako, sektore aeronautikoko, nuklearreko, erreminta-fabrikatzaileko, forjaketako, hodien fabrikazioko, hidraulikako, transmisoreen fabrikazioko eta ingeniaritzetako enpresei eta sektoreei dago zuzendua. Baita fabrikazioko diseinu-arduradunei eta ingeniaritza-arduradunei, eta ekoizpen zuzendariei ere.\nIkastaroa goizeko 8etan hasiko da eta bertara hurbiltzen direnek soldadura birakari bidezko prozesu horren inguruko informazio xehatua jasoko dute. Arratsaldeko 15:00etan bukatuko da Berkoaren instalazioetan egingo den demo batekin.\nIkastaroarentzat, Berkoa S. Coop.-ek IK4 Lortek enpresaren (www.jornadarfw.lortek.es) laguntza izango du.\nIkastaroan izena emateko, orria bete eta hona bidali: berkoa@berkoa.com\nDeskargatu izena emateko fitxa: berkoa-jornada-soldadura


AGUSTIN BELOKI | erritarrak | GAUR8\nErretiroa hartu ondorengo ibiltaria omen. Hala definitzen du bere burua Agustin Belokik. Duela 81 urte Bidania-Goiatzen jaioa, Legazpin eman du bizitzaren parte handiena. «Inguruko mendiak urtero igotzeko ohitura bagenuen, emazteari ere gustatzen zitzaion. Baina beti hemen inguruan ibiltzen ginen. Alargundu nintzenean nora begiratu ez nekiela geratu nintzen eta orduan hasi nintzen iraupen luzeko ibilaldiak egiten, 40 kilometrotik gorakoak». Horrela hasi eta konturatzerako iraupen luzeko 10-12 ibilaldi osatu zituen. «Bakarrik joaten hasi nintzen, baina han taldea egin genuen erritmo paretsuan ibiltzen ginenok. Gazteek sei ordutan egiten zuten bidea guk hamabi ordutan egiten genuen. Beti azkenak. Baina laukote bat elkartu eta gustura joaten ginen gure erritmoan», gogoratu du. Ordurako, ibilaldi luze haietan hasterako, hirurogei urteak pasata zituen. Inoiz ez da berandu.\nIbilaldi haietan konturatu omen zen irauteko gaitasuna zuela. «Lau ordutan bezala seitan, edo sei ordutan bezala zortzitan, denbora luzean ibiltzeko gaitasuna nuela ikusi nuen». Eta horrela pasatu zen Donejakue bidea egitera. «Hirutan egin dut, Orreagatik bi bider eta iparraldekoa, Irundik, hirugarrena».\nBere zaletasun hark zer esana ematen zuen senideen eta lagunen artean. «‘Utzi beharko diok halako batean ibiltzeari’, esaten zidaten. Eta, nik, erantzun: ‘Utzi? Erromara joan behar diat!’». Eta horrela, esatearen esateaz edo, konturatu zen Erromakoa ez zela ingurukoak zirikatzeko erantzun bat, benetan egin nahi zuen bidaia bat baizik.\n«Buruan neukan Zilarraren Bidea egitea. Horixe nuen helburua. Baina berandutzen ari zitzaidan eta pentsatu nuen urtebete emanez gero Zilarraren Bidea egiten, hurrengo urtean ja ezingo nuela Erromara joan. Zahartzen ari nintzen eta Erromako bidaiari eman nion lehentasuna».\nBere gogoaz eta alaben bultzadaz, Erromako bidaia prestatzen hasi zen Agustin Beloki. Ez baitzen ero-eroan abiatu, aurretik pulamentuz prestatu zuen bidaia. Batetik, bi hilabetez frantseseko ikastaro bat egin zuen. «Esaldi batzuk ikasi nituen; jana eskatzeko, ordaintzeko... Buruz ikasi nituen eta idatzita ere eraman nituen. Baina, gero, ustekabean ailegatzen zen erabiltzeko beharra eta ni akordatzerako edo papera ateratzerako, berandu. Ez zidan askorako balio izan!», kontatu du ibiltariak.\nBeste ikastaro bat ere egin zuen, GPSa maneiatzen ikasteko. «Tolosan egin nuen eta ikastaro hark asko lagundu zidan, batez ere mendiko etapak bideratzeko orduan. 20 edo 25 kilometro arbola artean egin eta beheko herrira jaisten nintzenean GPSari esaten nion: ‘Bejondaikela! Hiri esker burutu diat gaurkoa ere!’».\nDonostiatik abiatu zen 2013ko irailean. Artzain Onaren katedraletik. Hartara, katedraletik katedralera osatu nahi zuen bidea; Donostiako Artzain Onetik, Erromako San Pedrora.\nBakarrik egin zuen bidea. «Beti esaten didate bakarrik ezin dudala joan, bakarrik ezin dudala ibili... Nik erantzuten diet bakarrik ibiltzea ez dela gomendatzeko modukoa, baina bakardadea maitatzen ikasi egiten dela. Bakarrik gustura ibiltzen naiz. Baditu bere arriskuak; mina hartzea, okerreko bidea hartzea... Tira, nik ere egin ditut alfer bidaiak, baina moldatu naiz».\nBakarrik egin zuen Erromarako bidaia bidaiderik ez zuelako topatu. «Erromara joateko lagun bila ibili nintzen, Legazpin bertan hamar bat laguni galdetu nien eta denek ezetz esan zidaten. Ez nuen lortu inor animatzea». Horregatik erabaki zuen bakarrik joatea. «Bidean jende asko topatu nuen, baina gehienak handik hona zetozen. Gehienek Erroma-Santiago egiten dute eta denek esaten zidaten okerreko bidean nindoala, Santiago nire bizkarrean zegoela, ea nora nioan».\nHala ere, bidean bakarrik joanagatik, ezinbesteko laguntza eta konpainia izan zuen bide osoan zehar: alabena. «Alaba zaharrenak, Terek, prestatu zizkidan etapak; mapak, lo egiteko tokiak... Koadernotxo bat eramaten nuen gerriko poltsan, txukun-txukun jarria, eta oso lagungarria izan zitzaidan. Egunero eguneko etapa prestatzen zidan alabak; zein herri pasatuko nituen, non neukan lo egiteko tokia... Pentsa, inguruan antzerkiren bat edo bestelako ekitaldiren bat baldin bazegoen, horren berri ere ematen zidan».\nHartara, etxetik abiatzerako gerriko poltsan txukun-txukun zeraman informazioa; koaderno bat Estatu frantseserako, eta, bestea, Italiarako. Alabek, beraz, parean egin dute bidaia. «Egunero bizpahiru dei izaten nituen, dena ondo zihoala jakiteko. Gainera, Whatsappera bidaltzen zizkidan alabak egun horretan beharrezko nituen mezuak, frantsesez edo italieraz. Herri batera iritsi eta telefonoko mezua erakusten nion herritarren bati. Nik ez nuen mezua ulertzen, baina haiek bai, eta askotan herriko jendeak laguntzen zidan lotarako tokiraino bertaraino. Inork ez dit makurkeria txikiena ere egin. Alderantziz, jendearekin denak esperientzia onak izan dira».\nEtapaz etapa, pausoz pauso\nDonostia-Erroma; 94 egun, 91 etapa, 2.400 kilometro, 3.500.000 pausotik gora. Horiek dira Agustin Belokiren balentriaren zenbakiak.\nBidea hiru zatitan egin zuen, neurtua delako eta bere adina eta sortu zitezkeen arazoak presente zituelako. «Nire arazoa ez zen nire buruarekin ez sinistea, nik banekien gai nintzela. Baina, gero, inguruak lagundu behar dizu; eguraldia, ez erortzea, etxean ezer ez gertatzea... Badira beste baldintza batzuk. Eta horiek denek errespetatu egin naute. Zorte handia izan dut inguruko baldintza horiek denak ondo atera direlako. Eta ni, aurrera, ibili eta ibili. Hori zen nire lana».\nAipatu bezala, 2013ko irailean abiatu zen Donostiatik. Lehen helmuga, Lourdes. «Alfer bidaia izan zen, ez neukan Lourdesera joan beharrik, baina horrela egitea erabaki nuen. Azken etapa egiteko bi alaben laguntza izan nuen», gogoratu du.\nLehen egunean bertan, Donostiatik Irunera bitartean, Jaizkibelen erorketa bat izan zuen. «Hezur hausketarik ez, baina buruan azal urraketa nahiko serioak bai». Medikuarenera joan zen, Irunen bertan. Ondo gogoan du medikuak esandakoa; «ibiltzen jarraitzeko baldintza guztiak dituzu eta nik ez dizut eragotziko. Baina ezin duzu ahaztu 76 urte dituzula». Hori ahaztu gabe, bere indarrak neurtuz eta arriskuak aurretik ikusiz, aurrera segitu zuen.\nLourdesera iritsi eta etxera itzuli zen, bigarren etapa buruan hartuta: Lourdes-Montpellier. «Etxera etorri eta ez genuen utzi egun bakar bat ere bidaia prestatu gabe. Bigarren etapara alaba zaharrenak ere etorri nahi zuen eta haren oporren arabera antolatu genuen. Maiatza bukaeran abiatu genuen bigarrena, Lourdesetik Montpellier herriraino».\nBigarren etapa pentsatu bezala osatu eta dagoeneko Erromara begira jarri zen. «Montpellierretik Erromaraino beste 60 etapa falta zitzaizkidan eta luzetxo izango zela pentsatu nuen. Horregatik, etxera etorri nintzen, azken etapa ondo prestatzeko». Egunean, batez beste, 30 kilometro egiten zituen.\nHirugarren etapa eta azkena 2014ko irailean abiatu zuen, beraz, Montpellierretik. «Buruan neukan bidaia egin nuen, zoragarria. Nire buruarekin poztasun eta asetasun handia sentitu nuen. Azken etapan ama lurrak bere aurpegirik ederrena erakutsi zidan; udazkena izanik bidearen ezker-eskuinak igaliz jantziak oparitu zizkidan. Adibidez, Frantzia zeharkatzean, arto eta gari soroez aparte, mahasti, melokotoi eta sagastiek harrituta utzi ninduten. Hiro edo lau egun egin nituen alez betetako sagastietatik irten gabe».\nAkordatzen da Erromara iristeko ehun kilometro faltan, argazkia ateratzeko inor ez zuela topatu zela. «Pentsatu nuen, behin hona etorriko eta argazkia atera gabe! Han aurreraxeago ni bezalako aitona bat ikusi nuen, baratzean lanean. Gerturatu eta argazkia aterako ote zidan galdetu nion, keinuka. Aitzurra utzi eta nirekin etorri zen ehun kilometroko seinalea den harri horretara eta argazkia atera zidan. Une ederra izan zen».\nEta Erromako San Pedro plazara iritsi zenean apartatzeko moduko beste une bat bizi izan zuen. «Familia guztia topatu nuen, pankarta eta guzti, nire zain. Bi alabak, bi suhiak eta lau ilobak. Hura poza, pergamino denek baino gehiago balio du horrek!».\nAgustin Belokik egina du bere bizitzako bidaia. Baina ibiltariaren jantzia ez du erantzi. Erromakoaren ondoren egin zuen Baztango Bidea, familia guztiarekin. Eta egunero egiten ditu hamar kilometro. «Akordatu gabe, pausoa mozten ari zait. Lehen eguneroko buelta hori 105 minutuan egiten nuen, eta, orain, berriz, 115-120 minutu behar ditut. Kilometroko minutu bat galdu dut».\nEgunerokoaz aparte, larunbatero Gabiriara joan eta etorri egiten du, hogei kilometro. Eta igandeetan, libre badauka eta eguraldiak baimena ematen badio, Urbiara. «Jende gazteak airean pasatzen nau, baina ez dit inbidiarik ematen. Ni nire erritmoan ondo ibiltzen naiz. Uztea ere egokituko zait, baina, bitartean, aurrera».\nHorixe da bere ikuskera. Horregatik, Erromara joan zenean garbi zeukan mezua: «Ez naiz eskatzera etorri, eskertzera baizik. Norbaiti itzuli nahi diot, norbaitek emana». Horixe, osasun ona eta ibiltzeko indarra izatearekin pozik dagoela. Gehiago ezin omen du eskatu. •\nDonostia-Erroma; 94 egun, 91 etapa, 2.400 kilometro, 3.500.000 pausotik gora. Horiek dira Agustin Belokiren balentriaren zenbakiak. Bidea hiru etapatan egin zuen 76 urte zituela\n«Buruan neukan bidaia egin nuen, zoragarria. Nire buruarekin poztasun eta asetasun handia sentitu nuen. Azken etapan ama lurrak bere aurpegirik ederrena erakutsi zidan»\n«Akordatu gabe, pausoa mozten ari zait. Lehen eguneroko buelta hori 105 minutuan egiten nuen, eta, orain, berriz, 115-120 minutu behar ditut. Kilometroko minutu bat galdu dut»\nErromako San Pedro plazara iritsi zenean une berezia bizi izan zuen. «Familia guztia topatu nuen, pankarta eta guzti, nire zain. Pergamino denek baino gehiago balio du horrek!»


Gipuzkoa Argitu Tailerrak Lasartean - Artikulua - Gipuzkoa ETORKIZUNA ORAIN\nGipuzkoa Argitu Tailerrak Lasartean\nLasarte-Orian dira Gipuzkoa Argitu programako tailerrak, etxebizitzetako energiaren aurrezteari, eraginkortasunari eta energia berriztagarriei buruzkoak\nTailerrak urriaren 30an, azaroaren 27an eta abenduaren 4an burutuko dira arratsaldeko 18:30ean Villa bulegoetan. Lehenengo tailerraren helburua izango da etxean energia nola aurreztu aztertzea erosotasunik galdu gabe, eta bigarrenean berriz, energia berriztagarriak etxean erabili eta instalatzearen gaia landuko dira.\nGipuzkoa Argitu tresna multzo bat da Gipuzkoako etxebizitza, denda, eta enpresa txikiei zuzendua, argindar kontsumoa modu errazean murriztea sustatzeko baliagarri izango dena. Bere helburua da pobrezia eta energetikoa prebenitzea eta energia berriztagarriak bultzatzea.\nJosé Ignacio Asensio Ingurumeneko diputatuak, Agustin Valdivia Lasarte-Oriako Ingurumena zinegotziarekin batera, Gipuzkoako Foru Aldundiko Ingurumeneko Departamentuak zuzendutako Gipuzkoa Argitu programako tailerrak aurkeztu ditu Lasarte-Oriako Udalarekin elkarlanean. 2017tik geroztik Gipuzkoako 1100 herritarrengana baino gehiagora iritsi da. Lurraldeko udalerri ezberdinetan aurrez aurreko 105 tailer egin dira eta tailerren hezkuntza jaso duten pertsonek, gaur egun energia kontsumo gutxiago eta eraginkorragoak izateko beharrezko ezagutza eta baliabideak dituzte. Programa honen helburua da energiaren, eta bereziki elektrizitatearen, kontsumoaren murrizketa sustatzea era erraz eta soil batean, Gipuzkoako etxebizitza, komertzio eta enpresa txikientzako abian jarritako baliabideen bitartez. Jomuga du eraginkortasun energetikoa areagotzea eta zaurgarritasun nahiz pobrezia energetikoaren prebentzioa eta murrizketa lortzea, eta baita energia berriztagarriak sustatzea ere.\nIngurumeneko Departamentuak Lasarte-Oriako Villa Mirentxuko bulegoetan emango ditu tailerrak azaroaren 27an eta abenduaren 4an arratsaldeko 18:30ean. Tailerra Gipuzkoa Argitu programaren bigarren eta laugarren multzokoak dira: “Etxean energia aurrez dezakezu erosotasunik galdu gabe” eta “Energia berriztagarriak zure etxean… Posible da!”. Urrian, azaroan eta abenduan zehar 36 tailer egingo dira Gipuzkoako hainbat herritan. Tailer horietan Gipuzkoa Argitu programaren web orrian argitaratu diren tutorialak praktikan jarriko dira (www.argitu.eus). Tutorial horietan gure kontsumo datuak ezagutzeko jarraitu beharreko pausoak zehazten dira (zenbat kontsumitu dugun eta noiz egin diren kontsumorik handienak). Hori guztia ezinbestekoa da kontsumoak murrizteko, aplikatzen diguten tarifa egokitzeko, eta egiaztatzeko ea kontratatutako potentzia egokia den.


Zenbait galdera txoro eta alferrikako • ZUZEU\n– Batasuna (edo dena delakoa) ez bada egiazki PSErekin bildu, nola ez dute Vocento eta Noticias taldeko kazetari antagonistek mea culparik egin orain arte?\n– Batasuna (edo dena delakoak) eta PSEk adostuta bazuten bildu izan direnik ukatzea, eta hori sekula aitortzea, baldintza hori dela tarteko, zertan aldatzen ditu (benetan) gauzak bildu izanak edo bildu gabe geratzeak?\n– PPk noiz hautatuko du une zehatza, bere maitaleak beste batzuekin nola egiten duen dantza begiratzeari utzi, lekutik jaiki eta ganorazko zaplasteko bat emateko dantzalekuaren erdian?\n– Patxi Lopezen “marra gorrria” zer da Predictorren arabera, haurdun dagoela ala ez dagoela haurdun?\nErakusketa: "Hariketak;lotzea askatzea denean"


Euskadik diskurtso partekatu bat eta irudi bateratu bat sendotu ditu erronka migratzaileei positiboki erantzuteko eta demagogia populistari aurre egiteko - Eusko Jaurlaritza - Euskadi.eus\nEuskal gizarte-erakunde eta instituzio guztiek adostu dute migrazioarentzako harrera eta integraziorako esparru bat bere adierazpen desberdinetan\n“Zer nahiko genuke jaso migratzaile, errefuxiatu… baten azalean egongo bagina? Hau da itun honek gure burua kokatzera gonbidatzen gaituen lekua”\n“Erantzun egoki bat araubidezko betebehar bat da, etika demokratikoaren dimentsio bat du eta gizarte baten gaitasun solidarioa definitzen du”\n“Aurrerabidearen alderdi bat eskaintzen du: euskal gizarteak immigrazioa behar du laneko eta demografiako bere premiei erantzuteko”\n“Xenofobiaren edozein erabilera populistaren aurrean konpromisoa hartzen dugu batasun bat mantentzeko, gehiengo demokratikoaren pisuari eraginkortasuna emango diona”\nGaur, larunbatean, azaroaren 30ean, Migraziorako Euskal Itun Soziala aurkeztu da Lehendakaritzaren egoitzan izan den ekitaldi batean, Iñigo Urkullu Lehendakaria buru zela, Beatriz Artolazabal sailburuarekin batera, eta migrazioaren fenomenoekin lotuta lanean diharduten euskal instituzioen eta gizarte-erakunde gehienen babesean. “Adostasuna eta batasuna erakusten dituen irudi bat da, garrantzi eta esanahi handikoa oraingoa bezalako testuinguru batean, kontuan hartuta migrazioaren gaineko mezu xenofobo, populista eta demagogikoen agerraldiak markatuta dagoela” azpimarratu du Lehendakariak.\nEkitaldiaren garapenean ordezkari sozialen eta instituzionalen ahotsak entzun dira. Bideoan grabatutako hainbat mezuk ondokoen iritziak jaso dituzte: Jose Angel Cuerda, Mikel Saiasola (Harresiak apurtuz), Martin Iriberri (Loiolaetxea), Jorge Perez de Heredia (Gurutze Gorria), Lhossayn Kouva, ekintzaile gaztea adingabe zenean Euskadira iritsia, Iñaki Williams, Gasteizko alkate eta EUDELeko presidente Gorka Urtaran, Araba eta Gipuzkoako Diputatu Nagusi Ramiro Gonzalez eta Markel Olano, Donostiako eta Bilboko alkate Eneko Goia eta Juan Maria Aburto, EUDELeko presidenteorde José Antonio Santano, Juan Trujillo (Gentes del Mundo), Nadeth Agirre, Orioko traineruaren patroia, Marta Macho, zientzialaria eta UPV-EHUko irakaslea, Karmele Jaio idazlea, Izaro abeslaria, Toch Saar IDKeko saskibaloi-jokalaria eta Toti Martinez de Lezea idazlea.\nEkitaldian ondokoek jardun dute: Nahia Díaz de Corcuera, Euskadiko Gurutze Gorrikoa; Maya Amrame, Biltzen-ekoa; Ousman Dramé, kirolaria; Filomena Abrantes, Afro Elkarteko presidentea; Patricia Barcena, CEAR-Euskadiko presidentea, Pablo Gonzalez, Sareen Sareko presidentea; eta Beatriz Marquínez, ZASekoa. Lehendakariaren jardunarekin amaitu da ekitaldia, eta berak xehatu du sinatutako itunaren edukia.\n“Jaso nahi genukeena eskaini” da Migraziorako Euskal Itun Sozialaren izena. Munduan edozein pertsona egon daiteke migratzera behartua. Gure arbasoetako askori gertatu zitzaien, guri gertatu ahal izango zaigu, edo gure seme-alabei gertatu ahal izango zaie. Horrekin lotuta, Urkullu Lehendakariak galdera bat planteatu du: “Zer nahi genuke jaso migratzaile, errefuxiatu edo egoera kaltebera batean den pertsona baten azalean egongo bagina? adierazi du Iñigo Urkulluk.\nHau da lekua, itun honek gure burua kokatzera gonbidatzen gaituen lekua” azaldu du Lehendakariak. “Kontua hau da, oinarrizko duintasun-baldintza unibertsalak definitzea, migratzaileak bagina jaso nahi genituzkeenak, hori bera eskaintzeko orain behar dutenei”.\nBere abiapuntuan, sinatutako Itunak adierazten duenez, “migrazioa ez da fenomeno koiuntural bat, errealitate estruktural bat baizik, munduan, Europan eta Euskadin. Erantzun egoki bat ematea betebehar bat da barneko eta nazioarteko zuzenbidean. Etika demokratikoaren dimentsio bat du, gizarte batek duen solidaritate- eta zibilizazio-gaitasuna definitzen dituelako. Jokoan jartzen da banakoaren eta taldearen erreakzioa babesgabe dagoen gertuko pertsona baten aurrean. Edo salba dadila ahal duenak inposatzen da, edo denon onura partekatzeko aukera sustatzen da”.\nItunak hau jasotzen du, “migrazioaren erronkari zuzendutako erantzunak, dimentsio etikoaz eta araubidezkoaz gain, aurrerabidearen alderdi bat ere badu; dibertsitate kulturala integratzen eta positiboki aprobetxatzen jakin dutenak dira herrialde oparoenak. Horrekin lotuta, Lehendakariak azpimarratu duenez, “euskal gizarteak immigrazioa behar du laneko eta demografiako bere premiei erantzuteko”.\nItunaren testuan jasotzen denez, “Euskadik batasuna eta solidaritatea erakutsiz erantzun du migrazioaren erronkaren aurrean. Hala ere, ez dago populismo xenofobo baten mehatxutik aske, demagogiaren babesean egituratzeko eta zabaltzeko nahi bizia erakusten ari dela kontuan hartuta. Ugariak dira migratzailea mehatxu gisa aurkezten duten botere handiko diskurtsoak. Arrazakeriaz eta populismoz jositako faltsukeria bat, beldurra astintzetik etekin alderdikoia ateratzeko”.\nBere jardunean Itun hau definitzen duten konpromisoetako bat nabarmendu du Lehendakariak: “Mezu xenofoboak erabilita politikan eta hauteskundeetan abantaila lortzeko edozein asmoren aurrean, konpromisoa hartzen dugu batasun sozial eta politiko bat mantentzeko, gehiengo demokratikoaren pisuari eraginkortasuna emango diona”.\nKonpromiso partekatu batean oinarritzen da Ituna. Esparru horretan, Urkullu Lehendakariak bi ideia nabarmendu ditu: “beste eragile batzuekin lankidetza indartzen jarraitzeko konpromisoa EB osoan instituzio estatalekin eta europarrarekin erantzunkidetasun-printzipioa bultzatzeko. Eta, bestetik, Euskadin lankidetza defendatzen eta praktikatzen jarraitzeko konpromisoa instituzioen eta gizartearen artean. “Eremu horrek beste edozeinek baino gehiago behar du lankidetza. Elkartzen gaituena bateratzea”.\nBere jardunean Itunean jasotako edukiaren alderdi nabarmenetako batzuk nabarmendu ditu Lehendakariak: “migrazioaren erronka berriak interpelazio etiko bat dira, zeinak eskatu egiten dituen solidaritatea, ez diskriminazioa eta populazio immigrantearen eta autoktonoaren eskubideak eta betebeharrak berdintzea, eta gure gain hartzen dugu hori konpromiso partekatu batekin”.\nIldo horretatik, itunak adierazten duen babes irmoa adierazi du, “hezkuntza- eta gizarte-politiken unibertsaltasunaren alde eta eskubideen eta betebeharren berdintasun-esparru batean prestakuntzarako sarbidea eta gizartean eta lan-munduan integratzeko bideak mantentzearen alde”. Ikuspegi beretik nabarmendu du zein garrantzi handia duen sustatzen jarraitzeak “hezkuntza-gune inklusiboak bizikidetzarako balio estrategiko gisa. Errealitate desberdinak partekatzea, elkar ezagutzea eta elkarri estimu izatea pedagogia erabakigarri bat da gure ikasleen sozializazio-prozesuan”.\nUrkulluk gogora ekarri duenez, “dibertsitatea gure historiaren eta gure identitate kolektiboaren funtsezko alderdia da. Kultura eta jatorri desberdinetako pertsonek osatutako gizarte bat defendatzen dugu, kulturarteko pluralismoaren balioekin konprometitua, herritartasun inklusibo bat eraikitzeko”.\n“Azken batean —esanez amaitu du Lehendakariak— gurea da bizikidetzaren kultura bat partekatzeko erabakia, solidaritatean, erantzunkidetasunean, pluralismoaren, giza eskubideen eta berdintasunaren defentsan, eta edozein arrazismo- edo diskriminazio-moduren gaitzespenean oinarritua”.\nOharra: Une honetatik aurrera irekitzen da epea Itunarekiko atxikimenduak jasotzen jarraitzeko. Eskuragarri dago horretarako web-orri hauek:


Zientzialariek ohartarazi dute "La Niña"-ren eraketa hasi berria dela, Atlantikoko urakan gogorrekin lotutako fenomenoa | Consumer\nZientzialariek ohartarazi dute "La Niña"-ren eraketa hasi berria dela, Atlantikoko urakan gogorrekin lotutako fenomenoa\nKaribeko eremua eta Estatu Batuetako hegoaldea dira kaltetuenak\nEstatu Batuetako zientzialariek ohartarazi dutenez, urakanen denboraldia bizia izango da Atlantikoan, eta Pazifikoko eskualde ekuatorialean “La Niña” izeneko fenomeno meteorologikoa sortzen hasi da. Dadoak bereziki kezkagarriak dira Karibeko eta Estatu Batuetako hegoalderako, han garatzen baitira urakan gehienak, Ozeanoen eta Atmosferaren Administrazio Nazionalak (NOAA) jakinarazi dituen aurreikuspenen arabera.\n2006an hasi eta Ozeano Bareko uren tenperatura azkar jaisten ari den aldi labur baten ondoren, NOAAren arabera, “El Niño” fenomenoa ofizialki bukatutzat eman daiteke. Bestalde, “La Niña” izeneko fenomeno klimatikoaren ezaugarria da otsailean nabarmen hoztu dela Ozeano Pazifiko ekuatorialaren azala, eta hori ez dator bat abenduan agertu zen “El Niño” fenomenoarekin. Baldintza meteorologikoak aurreikusteaz arduratzen den gobernu-agentziak adierazi zuen ekuatoreko Ozeano Barearen azalean, erdigunean eta ekialdean, ohi baino tenperatura hotzagoak izan direla; horrek esan nahi du “La Niña”-ren baldintzetarako trantsizioa egon daitekeela.\nUrakanen existentzia baldintzatzen duten beste faktore batzuk badaude ere, “Atlantikoan urakan-kopuru normala baino handiagoa eta “La Niña” garaian Ekialdeko Ozeano Barean ohikoa baino txikiagoa izateko joera dago” zehaztu zuen Conrad C lehendakariordeak. Lautenbacher, NOAAren administratzailea. “La Niña”ren atalak martxotik ekainera bitartean garatzen dira, intentsitate maximora iristen dira abendutik otsailera, eta ahuldu egiten dira martxoan eta maiatzean”, azaldu zuen Vernon Kousky Iragarpen Klimatikoko Zentroko meteorologoak. Bestalde, Douglas Lecomte Klima Aurresateko Zentroko espezialistak esan zuen ‘La Niña’-ren azken aldia 1998 eta 2001 artekoa izan zela, eta horrek Estatu Batuetako mendebaldeko eskualde askotan lehorte-aldi larriak sortzen lagundu zuen.\nZientzialariek ez dituzte beharrezko datu guztiak “La Niña”-ren ondorioen larritasuna aurreikusteko, NOAAk argitu zuenez. Izan ere, martxoaren 15ean udaberrirako aurreikuspenak jakinaraziko ditu, eta ez da maiatza arte izango Atlantikoko urakanen denboraldia nolakoa izango den aztertzen duenean. Iaz, NOAAk iragarri zuen urakan-denboraldia 2005ean baino biziagoa izango zela, eta kalkuluak bete egin ziren. Gauza bera gertatu zen 2005ean, NOAAk ohartarazi zuenean urakanen denboraldia ohi baino biziagoa izango zela, hain zuzen, “La Niña” agertzeak hein batean sortutako baldintzengatik. Urte hartan, “Katrina” urakanak Mexikoko golkoa suntsitu zuen.\ndenboraldi huracanes-eu La Niña-eu


Udalak eskaintzen dituen gizarte-zerbitzuetara.\nOinarrizko 11 gizarte-zentroen mapa\nBilboko Udalak oinarrizko gizarte-zerbitzuak ditu barruti eta auzoetan, guztira 11 dira. Gizarte-zerbitzu bakoitzaren eraginpeko eremuko pertsonentzat erreferentea izanik, zerbitzuen katalogoan jasotako prestazioak eta zerbitzuak izatea ahalbidetzen dute.\nUdalak eskaintzen dituen zerbitzuak eta laguntzak ere ikus ditzakezu.\nZerbitzuen eta Laguntzen zerrenda\nUdalaren Gizarte Zerbitzuak Euskal Gizarte Zerbitzuen Sistemara sartzeko atea dira. Autonomia, gizarteratze eta larrialdietako egoeren arloko beharrei erantzuten diete. Gizarte-langileak diagnostikoa egin ondoren, pertsonak egoki iritzitako baliabideak erabili edo laguntzak izan ditzake.\nGizarte Larrialdietako Udal Zerbitzura jo.\nGLUZ - SMUS\nGizarte Larrialdietako Udal Zerbitzuak arreta iraunkorra ematen du. Bilboko udalerrian gizarte-larrialdia duten pertsonei berehalako arreta ematea da xede nagusia.\nEhun Urtetik Gorako Pertsonen Omenaldiko Programa\nGurekin harremanetan jartzeko telefonoa:\nPrograma honen bitartez, Bilboko Udaleko Gizarte Ekintza Saileko ordezkari bat 100 urteko pertsonaren etxera edo bizi den egoitzara doa eta "La Farola" izeneko oroigarria ematen dio. Bilboko hiriaren adierazgarria den eskultura horrek, omendutako pertsonaren jaiotze-data grabatuta ageri den plaka dauka.


2022KO ERIZAINTZAREN EGUNA Bideak esploratzen, aukerak zabaltzen | OSI EZKERRALDEA ENKARTERRI CRUCES\nInicio Nabarmena 2022KO ERIZAINTZAREN EGUNA Bideak esploratzen, aukerak zabaltzen\n2022KO ERIZAINTZAREN EGUNA Bideak esploratzen, aukerak zabaltzen\nMaiatzaren 12an gure ESIk Erizaintzaren Eguna ospatzeko jardunaldi bat egin zuen. «Bideak esploratzen, aukerak zabaltzen» lelopean zuzendari gerenteak eta Erizaintzako zuzendariak aurkeztu zuten jardunaldia . Hasteko, Melania Moscosok bakardadeak osasunean duen eragina aztertu zuen. Ondoren, Lehen Mailako Arretan abian dauden bi proiektu aurkeztu zituzten: Ortuellako osasun-zentro Txelo Sopelanak eta Adriana Pérezek Paciente Frágil eta Kabiezeseko osasun-zentroko Leyre Ayusek eta Beatriz Cubeirok El empoderamiento de cuidadores. Amaitzeko, Loida Primok proaktibitateaz hitz egin zuen, egunero bizi ditugun egoeretan oso beharrezkoa baita.\nBakarzain proiektuaren zuzendarikide eta CSICeko Filosofia Institutuko zientzialari titular Melania Moscosok bere hitzaldian azaldu zuen, batetik, osasuna zehazten duen faktore nagusietako bat dela gizarte-harremanen kalitatea eta, bestetik, hiri-espazioaren eraldaketek zaintza-sareetan eragiten dutela, gizarte-lotura aldatuz.\nOrtuellako osasun-zentroko Txelo Sopelanak eta Adriana Pérezek, beren udalerrian gauzatzen proiektuari dagokionez, aipatu zuten garrantzitsua dela 70 urtetik gorako pazienteekin Adinekoen Arreta Plana aplikatzea, paziente horien tipologia zehazteko. Gainera, adierazi zuten paziente zaurgarriei autozainketak irakasten dizkietela, balizko mendekotasun-egoera atzeratzeko, eta erizainek jarraipena egiten dietela, haien beharretan gerta daitezkeen aldaketak detektatzeko eta baloratzeko.\nBestalde, Kabiezesko osasun-zentroko ikuskatzaile Leyre Ayus eta ESIko programa soziosanitarioen koordinatzaile Beatriz Cubeiro pazienteen ahaldundutzeari buruz aritu ziren. Hala, esan zuen zaintzailearen gainkargak edo estresak arriskuan jartzen dituela bere eta pazientearen segurtasuna. Horregatik, diziplinaz haraindiko proiektu horrek pertsonen beharrak ditu helburu, asistentzia alorra kontuan hartu gabe, zaintzaileak prestatzeko pazientea eta beren burua zaintzeko.\nLoida Primo enpresaburu, hizlari, aholkulari exekutibo eta egilearen hitzaldiarekin amaitu zen jardunaldia. Lidergo kontzienterako deia egin zuen. Azaldu zuen gutako bakoitzean hasten dela, eta funtsezko tresna dela egun bizi ditugun bat-bateko aldaketei aurre egiteko: «Aldatu zure begirada, estimatu gehiago bizitza, izan positiboago, izan kontzienteago zure eragin-eremuan, hor jardun baitezakezu».\nNoticia anteriorGNEAUPP-ek zauri kroniko konplexuko Unitatea egiaztatu du\nNoticia siguienteEzkerralde-Enkarterri-Gurutzetako ESIak Pediatria Zerbitzua humanizatzen jarraitzen du, IKEAren laguntzarekin. Eguneko ospitalearen jarduerari Scape Gela gehitu dio, alegia, haurren eta nerabeen aisialdirako eta entretenimendurako programa.


Nerea Rubio gure ikaslearen oroimenean - Asti Leku ikastola\nHome » Albisteak » Astiberri » Nerea Rubio gure ikaslearen oroimenean\nNerea Rubio gure ikaslearen oroimenean\nAste Santuko oporretan Nerea Rubio Asti Lekuko ikaslea zendu egin zela jakin genuen. Gaixotasun baten kontra adoretsu borrokatu ondoren, apirilaren 1ean adio esan zigun.\nNereak, Batxilergoko ikaslea, hutsune handia utzi du ikastolan eta horrela agertu eta konpartitu nahi izan dute bere lagun eta ikaskideek:\n“Hutsunea utzi diguzu. Ikasgelan, kalean, etxean. Nahiz eta oso lotsatia eta isila izan. Ez duzu inoiz besteentzako hitz edo aurpegi txarrik eduki . Eta honek besteengandik desberdintzen zintuen. Ona zinen eta ona izango zara beti, barruan daramazu.\nBaina gauza guztien aurretik ausarta izan zara, zein indartsu borrokatu zaren gaixotasunaren aurka. Orain, zure omenez, zure eredua jarraituko dugu, zugatik. Gugatik. Bizitza bakarra dagoelako eta ziur gaudelako zure desira gu alai, pozik eta bizitzaz gozatzen ikustea izango litzatekeela.\nOhore bat izan da zurekin hainbeste momentu izugarri partekatu izana. Utzi diguzun hutsunea ez du inork inoiz beteko. Hainbat maite zaitugu, gurekin egongo zara betiko, Txebu”.\nAgur t’erdi Nerea


Elizalde Herri Eskolan hezkidetzan formakuntza jasoko dute\nAtzo egin zuten bost saioetako lehenengoa\nElizalde Herri Eskolan hezkidetzan formakuntza jasoko dute zuzendariak, talde pedagogikoak, hezkidetza taldeak eta guraso elkarteko kide batzuek.\nUdaleko Feminismo sailaren eskutik, Eider Goenaga formatzailearekin 10 orduko formakuntza jasoko dute. Bi orduko bost saio izango dira eta atzo egin zuten lehenengoa. Hezkidetza haurrak genero rolik eta estereotiporik gabe heztean datza.\nUdalarentzako herriko hezkuntza zentroetan hezkidetzaren garrantziaz jabetzea lehentasunezkoa da, baita ikastetxeei antolaketarako ildoak ematea ere. Horretarako egin dira formakuntza tailerrak Urmendi Haur Eskolan, Haurtzaro Ikastolan eta, orain, Elizalde Herri Eskolan.


2021 urteko udaran azkenean gogojardunak egingo dira, baldin eta pandemia egoera honek ahalbidetzen duen neurrian. Egoera egokia ez dela ikusiko balitz, aldez aurretik abisatuko genuke web orri honen bidez.\nOharra: Beti bezala, gogojardunak jarritako lehen eguneko afariarekin hasten dira gaueko 20,30tan eta jarritako azken eguneko eguerdiko bazkariarekin.\nBederatziurrena 2019. Mezako testuak\nEjercicios para la vida ordinaria. Ser humanos, abiertos a Dios\nKristau sinismena arrazoizkoa da? Zentzuaren bila\nEspíritu de Asís, 27 octubre 2018\nEjercicios Espirituales. Arantzazu 21-26 octubre 2018\nBederatziurrena 2018. Mezako testuak\nAparkatu zure axolagabetasuna\n1 orria 4 orritik


Jokin Zaitegi beka, Orhan Pamuk turkiarra euskaratzeko Sustatu.eus - Teknologia albisteak\nJokin Zaitegi beka, Orhan Pamuk turkiarra euskaratzeko\nxme - Elkar/AED\n2006-11-13 : 12:11\nUrtero bezala, AED elkarteak eta Elkar argitaletxeak, Kutxaren laguntzarekin, Jokin Zaitegi itzulpen saria antolatu dute, Literaturako Nobel saridunaren liburu bat euskaratzeko beka moduan emango dena.\nHain zuzen, Orhan Pamuk idazle turkiarraren "Kar" (Elurra) eleberria da itzuli beharrekoa, eta lehiaketan parte hartu nahi dutenek lehen kapitulua itzuli beharko dute, lagin moduan, eta abenduaren 31 baino lehen bidali Arrasateko AED elkartera.\nTurkieratik euskarara zuzenean aritzeko gai den itzultzaile gutxi izango delakoan, frantsesez, ingelesez eta gaztelaniaz ere eskaintzen dugu testu hori, eta itzultzaileei eskatu gutxienez bi hizkuntza erabil ditzatela beren lanerako.\nEpaimahaia Luis Berrizbeitiak, Aingeru Epaltzak eta Itziar Otegik osatuko dute, eta irabazleak 9000 euro jasoko ditu eleberri osoa euskaratzeko.\nOinarri zehatzak eta itzuli beharreko lagina helbide honetan topatuko dituzue:\nArgibide gehiago behar duenak, AED elkartera edo Elkar argitaletxera jo dezake.


Haur hezkuntza 2. zikloa – Sagrado Corazón Ikastetxea Rekalde\nEtapa honetan, harmonia-eta segurtasun giroa sustatu nahi dugu, ikasleek beren autonomia garatzeko eta berdinekin nahiz helduekin harremanak ezartzeko egoerak eskainiz.\nGure etapan, etorkizunerako ikaskuntzetarako behar diren edukiak eta trebetasunak eskuratzen dira, komunikazio hizkuntza euskara izanik.\nGure metodologia oso dinamikoa eta parte hartzailea da eremu guztietan, lan kooperatiboa bultzatuz eta beren ikaskuntza prozesuaren protagonista bihurtuz.\nAutonomia eta berdinen arteko harremana sustatzen dugu, euskara komunikazio hizkuntza izanik.\nApustu egiten dugu…\nIdazmena-Irakurmena Metodologia propioa\nProzesu berritzaile bat aplikatzen dugu, ikasle bakoitzaren heldutasun garapena kontuan hartzen duena, ikasle horiek beren ikaskuntza prozesuaren protagonista bihurtuz.\nLan txokoen bidez funtzionatzen dugu, eta esperientzia esparru desberdinak lantzen ditugu: norberaren nortasunaren eta ingurune fisiko eta sozialaren eraikuntza eta norberaren nortasunaren eta komunikazioaren eta ordezkaritzaren eraikuntza.\nFitxa txokoa, Etxe txokoa, plastika txokoa, puzzle txokoa eta eraikuntza txokoa dira haurrek txandaka erabiltzen dituzten 5 ikaskuntza guneak. Duela gutxi, informatika txokoa ere sartu dugu.\nPsikomotrizitate Proiektoa eta Esparrua\nGure ikastetxean, Bernard Aucouturierren printzipioetan oinarritutako Praktika Psikomotrizitate hezitzailea egiten dugu.\nPraktika psikomotor horrek heltze-oinarri sendoak ematen dizkio umeari, bere buruaren bizipen positiboa izan dezan, sormenerako eta pentsamendu operatiborako irekitasuna poibilitatuz.\nPraktika psikomotorrak helburu hauek ditu:\n1. Zentzumenak gorputzaren eta ingurukoaren arteko sentsazioen eta harremanen bidez motibatzea.\n2. Haurrei beren gaitasunak deskubritzea eta adieraztea eragitea, sormen-ekintzaren eta emozioaren adierazpenaren bidez.\nOstiralero, arratsaldez, Tailer jarduera egiten dugu, gurasoek parte hartzen dute gure ikasleekin batera, talde heterogeneoak izanik.\nKOORDINADOREA: Marian Pérez\nHAUR HEZKUNTZA 3: Tere Mendez\nHAUR HEZKUNTZA 4: Lourdes Amelibia\nHAUR HEZKUNTZA 5: Marian Pérez\nFamiliekin elkarrizketetarako ordutegia:\nTelefonoz edota EDUCAMOS plataformaren bidez.\n2 eta 3 urtekoak:\nIkasturte hasieran sartzen diren ikasle berriak\nHaur Hezkuntzako 2. mailatik aurrera:\nGoizeko 8:00etan hasten da, 9:00ak arte, eta ikasturte osoan zehar funtzionatzen du.


Euskadin 15 eta 29 urte bitarteko hamar gaztetik seik uste dute beren gurasoek gaztetan zuten egoeran baino hobean daudela - Gazteriaren Euskal Behatokia\nEuskadin 15 eta 29 urte bitarteko hamar gaztetik seik uste dute beren gurasoek gaztetan zuten egoeran baino hobean daudela\nGazteen Euskal Behatokiak aztertu du nola baloratzen duten gazteek beren egoera, beren ustetan gurasoek adin horretan zuten egoerarekin alderatuta. 15 eta 29 urte bitarteko gazte gehienek (% 58,5) uste dute hobe daudela beraiek, beren gurasoak gazte zirenean baino.\nHala ere, pertzepzio hori nabarmen aldatu da azken urteetan. 2008an, lau gaztetatik hiruk uste zuten hobe zeudela beraiek, beren gurasoak beren adinean baino (% 76,7); pertzepzio hori beheratzen joan zen eta 2013an ozta-ozta gazteen erdiak uste zuen gurasoek bere adinean zuten egoeran baino hobean zegoela (% 51,1); ondoren, 2015ean, zertxobait goratu da beren gurasoak beren adinean baino hobe daudela uste duten gazteen kopurua (% 58,5), baina ez da iritsi 2008ko eta 2011ko balioetara.\nEz da ikusi alde nabarmenik gizon eta emakume gazteek beren egoerari buruz egindako balorazioan, baina bai adina kontuan hartzerakoan, adinak pertzepzio desberdina baitakar. 15 eta 19 urte bitarteko gazteen % 74,9k uste dute gurasoek gaztetan zuten egoeran baino hobean daudela; 20 eta 24 urte bitarteko taldean % 62,7k iritzi bera dute; eta portzentajeak behera egiten du, % 44,2raino, 25 eta 29 urte bitartean\nAdin taldeen artean dauden alde horiek azaldu ahal duen arrazoi bat (baina ez bakarra) okupazioarekin lotuta dago. Ikasten dabiltzanen artean (20 urtetik beherakoen artean gehien-gehienak) % 68,5ek uste dute beren gurasoak gazte zirenean baino hobeto daudela beraiek; portzentaje hori % 51,3ra murrizten da lanean dabiltzanen artean eta are gehiago, % 43,9ra, langabezian daudenen artean.\nAzaldutako datuak Gazteen Euskal Behatokiak egindako ikerketa batzuetatik datoz. Ikerketa horiek 15 eta 29 urte bitarteko gazteei eginiko inkestatan oinarritzen dira. Euskadiko gazteen panoramika / Gazteen adierazleak 2015 argitalpen interaktiboan kontsulta daitezke datuok, “Balioak eta jarrerak” izeneko atalean, hain zuzen ere.


Brucheville - Wikipedia, entziklopedia askea.\nAndré TOURAINNE (2014-2020)\n49° 22′ 24″ N, 1° 12′ 19″ W / 49.3733°N,1.2053°W / 49.3733; -1.2053Koordenatuak: 49° 22′ 24″ N, 1° 12′ 19″ W / 49.3733°N,1.2053°W / 49.3733; -1.2053\nSainte-Marie-du-Mont, Vierville, Hiesville eta Brévands\nBrucheville Frantziako udalerria da, Manche departamenduan dagoena, Normandia eskualdean. 2013an 149 biztanle zituen.\n2007an Brucheville udalerrian erroldatutako biztanleak 149 ziren. Familiak 55 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren, 23 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 81 etxebizitza zeuden, 60 familiaren etxebizitza nagusia ziren, 18 bigarren erresidentzia ziren eta 4 hutsik zeuden. 78 etxeak ziren eta 1apartamentu bat zen. 60 etxebizitza nagusietatik 49 bere jabearen bizilekua ziren, 7 alokairuan okupaturik zeuden eta 4 doan lagata zeuden; 4 etxek bi gela zituzten, 6 etxek hiru zituzten, 13 etxek lau zituzten eta 38 etxek bost zituzten. 60 etxek euren parking plaza propioa zuten azpian. 15 etxetan ibilgailu bat zegoen eta 31 etxetan bat baino gehiago zituzten.\nBrucheville udalerriko biztanleria-piramidea 2009an .\n2007an lan egiteko adina zuten pertsonak 93 ziren, horien artean 70 aktiboak ziren eta 23 inaktiboak ziren. 70 pertsona aktiboetatik 65 lanean zeuden (38 gizon eta 27 emakume) eta 5 langabezian zeuden (1 gizon eta 4 emakume). 23 pertsona inaktiboetatik 6 erretiraturik zeuden, 11 ikasten zeuden eta 6 "bestelako inaktibo" gisa sailkaturik zeuden.\n2009an Brucheville udalerrian 57 unitate fiskal zeuden, 137 pertsonek osaturik. Pertsona bakoitzeko diru-sarrera fiskalaren mediana urteko 15.665 euro zen.\n2007an zeuden 5 komertzioetatik, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Brucheville udalerrian 18 nekazaritza-ustiategi zeuden, 980 hektarea erabiltzen.\nSainte-Marie-du-Mont (1,6 km)\nVierville (3,5 km)\nBoutteville (4,2 km)\nHiesville (4,2 km)\nAngoville-au-Plain (4,4 km)\nAudouville-la-Hubert (4,7 km)\nBrévands (4,9 km)\nBNF: 152620676 (data)\nOrriaren azken aldaketa: 2 urtarrila 2020, 15:01.


Hodei Ijurko Irotz: «Bolaluma eta orri zuri bat ditut psikologo» : ataramiñe\n2019, 13 abendua\nATZEKOZ AURRERA. HODEI IJURKO. ‘BASATZA’ LIBURUAREN EGILEA\n→ berria.eus: «Bolaluma eta orri zuri bat ditut psikologo»\nKartzelan bizitakoak poema liburu batean argitaratuta, zenbait tabu hausten saiatu da Ijurko. Sexua, asperdura, askatasuna… ezberdin ikusten dira lau paretaren artean. Idazten jarraitzen du kalean ere.\nIker Tubia @ikertb\nBai. Telebistaren aurrean orduak eta orduak egon gaitezke hari begira. Hortik kanpo bazaude, eta etengabe gauzak egiten ari bazara, aspertu egiten zara. Aspertzen zara idazteaz, kirola egiteaz… Bitxia da: aldi berean aspertzen zara deus ez egiteaz eta gauzak egiteaz.\nBitxia da: atera eta hamar minutura txuleta bat jaten ari nintzen. Lagunak mozkor zeuden, herrian bostak arte egon ginen, eta maite nuen jendea zaintzen egon nintzen. Gero, San Fermin Txiki, hiru ongietorri… Energia askorekin atera nintzen. Batzuei ongi etortzen zaie lasaitasuna, baina ni estresean ongi moldatzen naiz.\nLiburu bat? Charles Bukowskiren Infernuko hesteetan.\nZer datorkizu burura kartzela hitza entzutean? Hausnarketa eta bizitzaren garaipena.\nZeri buruz idatzi nahiko zenuke? Umeentzako olerki liburu bat.\nAtalak: Ataramiñe, espetxea eta literatura, liburuak, Poesia, presoak


San Telmo Museoan 2015ean Comète sareari buruz antolatutako erakusketaren sustapen bideotik sorturiko irudia.\nTestu hau sare izateko asmoz sortua da, irakurlea harrapatzeko gogoz, nahiago duen bidetik jarrai dezan ihes-lerroaren arrastoa. Izan ere, mendea eta segundoa gurutzatzen diren lekuan, poetak zioen eran, etengabekoa da mugaren ariketa. Egun, igarotze bidean diren migratzaile ugari harrapatuta geratzen dira hesi fisiko eta administratiboetan. Askotariko sare klandestinoen bidez mugitzen dira erbesteratu ekonomiko eta politikoak –ez ote dira, nolabait, gauza bera?–, izan Sahara azpiko herrialdeetatik Mediterraneo itsasoaren bestaldera, izan Herrialde Katalanetatik Belgikara...\nHain zuzen, Belgikako hiriburuan kokatu du kazetariak testu-sare honetako lehen korapiloa, 1940ko Bruselan. Nazien okupazioaren aurka antolatzen hasi ziren hainbat herritar, tartean Arnold Deppé eta Andrée De Jongh gazteak. Azken hori “Dédée” goitizenez ezagutzen zuten, eta gerora “Comète” izango zen sarearen buru izan zen, atxilotu zuten arte. Honela adierazi zuen De Jongh berak: “Ez ginen gu izan Comète izena eman ziotenak ‘Dédée lerroa’ izenez ezaguna zenari. Geroago, 1943ko urtarrilean atxilotu nindutelarik, [kideek] pentsatu zuten hobe zela izena aldatzea (...), esan zutenez: ‘Zuek kometak bezalakoak zarete, bat atxilotzen dutelarik, beste bat dator atzetik’. Horregatik eman ziguten izen hori”.\nNeurri handi batean, emakume gazte zibilek osatutako sarea zen Comète. Okupatutako lurraldean erortzen ziren pilotu aliatuak babestu, elikatu, eta Bruselatik Parisera laguntzea zen beren lehen egitekoa. Zeregin horretan aritu zen, besteren artean, Andrée Dumon, “Nadine” ezizenez ezaguna. Je ne vous ai pas oubliés (Ez zaituztet ahaztu) da haren autobiografia argitaragabearen izenburua –Donostiako San Telmo museoko liburutegian badute ale bat, sareko kide baten alaba Martine Le Grellek eramana–. Liburuaren pasarte batean, honela dio Nadinek Dédéeri buruz: “Berehala harrapatu ninduen haren irribarreak, haren bizipozak eta barrenetik gainezka egiten zion energia jarioak”.\nDozenaka lagunek arriskatu zuen bizitza laguntza emanez mugaren alde bietan. Iurre Telleria eta Enara Goikoetxearen ‘Azken bidaia’ dokumentaleko fotograma.\nParisetik hegoaldera jarraitzen zuen Comète sarearen ibilbideak, trenez, Lapurdiraino. Hain justu, Angelun bizi zen Elvire de Greef errefuxiatu belgiarra, “Tante Go” izenez ezaguna zena erresistentzian. Honako hau esan zuen Nadinek andre hartaz: “Ez gara sekula aski mintzatuko hari buruz. Aparteko norbait zen. Buruzagi izateko jaioa hura ere. Comète sarearen Hegoaldeko lurralde osoa martxan mantendu zuen hiru urtez”. Preseski, De Greef anderea eta haren senarra 1941ean sartu ziren sarean, eta seme-alabekin batera kolaboratzen jarraitu zuten erresistentziarekin, nazien okupazioa amaitu arte.\nDozenaka lagunek arriskatzen zuten bizitza, ihes-lerroei laguntza emanez, mugaren alde bietan. Maritxu Anatol irundarrak, esate baterako, hegazkinlariak elikatzeko janariz hornitzen zuen Comète sarea, baita oinetakoz eta informazioz ere. Kattalin Agirre saratarra, bestalde, Donibane Lohizuneko Euskalduna hoteleko langilea zen. Erresistentziaren alde lanean aritu zen gogotik, hainbat sarerekin kolaboratuz: “Comète”, “Margot”, “Nana”, “Mecano” eta “Perroquet”. Lan arriskatu horietan, gainera, Josephine “Fifine” alabaren laguntza ere izan zuen –alabak 14 urte zituen 1942an–.\nHariak, korapiloak, hutsarteak\nEuskal mugalari ugari aritu ziren erresistentziaren aldeko sareetan. Esate baterako, Gau lana. Kontrabandoa Bidasoa aldean (Alberdania, 2011) liburuan, Rosa Arburua egileak honela dio: “Asko dira aipatzen diren izenak: Rufino Jauregi, Ezpeletako Jean Baptiste Zugarramurdi eta bere lehengusua Jean Pierre, Bernard Elissalde, Juan Pares, Don Jose Alcoz, Jean Baptiste Laporte, Maritxu Anatol, Hernaniko Florentino Goikoetxea, Manuel Iturrioz… Azken hiru hauek, Comète sareko laguntzaileak”.\nFlorentino Goikotxea, Kattalin Agirre, ‘Dédée’ (bizkarrez) eta ‘Tante Go’ (bizikletan), telebista britainiarrarentzat erreportaje bat grabatzen. (Argazkia: JC. Jz. de Aberasturi)\nIldo horretan, Manuel Iturrioz, borrokalari baten bizipenak (Alberdania, 2011) liburuan, honako pasarte hau ageri da: “Lezok [Urreiztieta] esan zidan taldeak antolatzen ari zirela, sare bat, eremu okupatuan erortzen ziren hegazkinlariak Gibraltar aldera eramateko eta guk mendiz Espainia aldera pasatzeko ardura hartu behar genuela. Eta esan zidan: ‘Zuk mugako pasabidea antolatu behar duzu’. (...) Handik pixka batera andereño batekin azaldu zen [Dédée]. (...) Erresistentzia taldeak antolatzen zituen belgikar bat zen neska hura eta esan zidaten handik aurrera bidaia guztietan lagunduko zigula sareko arduradun gisa”.\nJuan Carlos jimenez de Aberasturi (ikerlaria):\n“Comète mugaz gaindiko fenomenoa zen, nazioarteko izaera zuena; alegia, mundu mailako gertakari historikoa lurralde txiki batean,\neta herriko jendeak\nhartu zuen parte”\nSareari buruzko ikerketa mardulenetako bat da Philippe Le Blanc egileak 2015ean argitaratu zuena: Comète: le réseau derrière la ligne (Comète: lerroaren atzeko sarea). Haren esanetan, Manuel Iturrioz eta Tomas Anabitarte izan ziren Comète sareak izan zituen lehenengo gidak: “Hala ere, Florentino Goikoetxea da ofizialki onartu eta ohoratu duten euskal gida bakarra”.\nEgile batzuen arabera, 800 pertsona inguru lagundu zituen Comète sareak mugaren bestaldera. Le Blancek, bere aldetik, zalantzan jartzen du kopuru hori: “2006an eginiko ikerketa batek dioenez, 288 izan ziren”. Egilearen arabera, ehundik gora pilotu lagundu zituen Florentino Goikoetxea mugalariak. Hala ere, “orain badakigu 280 iheslarietatik 170 inguru bestelako ibilbideetatik pasatu zirela, beste euskal gida batzuekin, [Comète] ihes-lerroaren gidaritzarik gabe”.\nHitzak, irudiak, martxak\nHainbat urteko ikerketa lana egina du Juan Carlos Jiménez de Aberasturi historialariak Comète sarearen Euskal Herriko ibilbideari buruz. Txertoa argitaletxearekin plazaratu zuen 1996an Vascos en la Segunda Guerra Mundial. La red Comète en el País Vasco (Euskaldunak Bigarren Mundu Gerran. Comète sarea Euskal Herrian) liburua, eta datorren abenduan aterako du liburuaren berridazketa, material berri ugari gehituta. “Niretzat, Comète ikertzen hasi nintzelarik, interes handikoa zen mugaz gaindiko fenomenoa zela, Euskal Herriko mugaren alde bietan gertatzen zena eta nazioarteko izaera zuena; alegia, mundu mailako gertakari historiko handi bat nola gertatzen zen lurralde txiki batean, eta nola hartu zuen parte herriko jendeak”.\n2018ko irailaren erdialdean Comète Sarearen Lagunek ibilaldia egin zuten. Irudian, sarearen laguntzari esker ihes egin zuen pilotu britainiarraren semeak bere Royal Air Force-n (RAF) plaka erakusten du. ((Argazkia: Gianluca Urdiroz)\nHain zuzen ere, herritarrek mantentzen dute bizirik sarearen memoria, besteak beste, Comète Sarearen Lagunak elkarteak irailero antolatzen dituen martxa eta ekitaldien bitartez. Aurten izan da hemeretzigarren martxa, eta parte hartzaileek Lapurditik Nafarroara igaro dute muga, ihes-lerroaren ibilbide horren 75. urteurrena bete den honetan. Diario de Noticias egunkarian Mikel Urabaien kazetariak idatzi zuenez, 40 lagun inguru bildu ziren Jaurikoborda baserrian, iragan irailaren 16an. Han elkartu ziren, besteak beste, Inaxio Mihura mugalariaren eta Ian Covington pilotuaren semeak, José Ignacio eta Tom, hurrenez hurren.\nParte hartzaileen artean egon da aurten ere Iurre Telleria zinegile hernaniarra, Enara Goikoetxearekin batera Azken bidaia dokumentala filmatu zuena, Comète sareari buruz. “2005ean hasi ginen ikertzen, eta 2011n estreinatu genuen, Donostiako Zinemaldian. Ondoren, San Telmo museoan erakusketa ederra antolatu zuten 2015ean, eta gure dokumentalean sartu ez zen material ugari erakutsi zuten bertan”. Dibulgazio lan moduan, Azken bidaia lanak badu balio berezia; batetik, ikus-entzunezko lana delako eta, bestetik, fikzio zinematografikoaren baliabideak erabili zituztelako testigantza batzuk ilustratzeko.\nibiltariak Jaurikobordan, Itsasu eta Urdazubi arteko mugan, Mihura-Maskotena sendiak iheslariei aterpe ematen zien tokian. (Argazkia: Gianluca Urdiroz)\nMemoria biziberritzeko aitzakia ematen du martxak, baita harremanak eta loturak sortzeko ere. Telleriaren esanetan, “lagun batzuk egin ditugu bidean, eta urtero oso gustura betetzen dugun zita da Comète martxarena”. Jiménez de Aberasturik dioenez, “memoriaren betebeharra” lantzeko modua ere bada, erakundeek babestu edo ez, herritarren mesederako dena. Ondo bidean, Comète Sarearen Lagunek hogeigarren martxa egingo dute datorren urtean, Bidasoa aldean, mugaren alde bietan.\nIzan ere, aski adierazgarria da Arburuak Gau lana liburuan biltzen duen aipua, Berako Balkezeneko etxeko-andreak errana: “Gure ardiak harat-hunatian ibiltzen dira. Alde hontan jan eta bertzaldian ere. Beraiek zer dakite toki bati Frantzia deitzen diotela eta bertziari Espainia?” [sic]. Hala, honela amaitzen du Arburuak paragrafoa, eta kazetariak erreportajea: “Berriro fronterak ‘handien’ interesen baitan daudela esatera bueltatzen gara. Eta hauen interesak aldatuz gero, mugak ere bai”. n\nKanal hauetan artxibatua: II. Mundu Gerra | Oroimen historikoa


Barize txikiak pelbisa emakumeen tratamendua - Varikosette\nMurriztu elastikotasuna ildo hormak garatzeko eramaten varicose. Batetik, arazo hau neurrigabe eragiten die emakumeei. Gaixotasuna agertzen delako urratzen patency edo buxadura venous kanal eremu txiki pelbisa organoak. Bitartean, ez dira modu berriak venous huste.\nDelako pobrea patency odol, alderantzizko galdaketa odol ovarian ildo. Bat da gaizto gaixotasuna duten gai izan behar duzu aitortu, eta, beraz, izango dugu begiratu sintomak barizeak pelbisa apur bat.\nBarize txikiak pelbisa: arrazoiak\nGarapena varicose, venous sistema pelbisa gertatzen atzeko dysplasia ehun konektiboaren.\nUstezko arrazoiak barize txikiak pelbisa emakumeen eta gizonen artean:\nhaurdunaldia eta lotutako urraketak isurketa odol ondorioz konpresio vascular ohe hazi umetokian, hormonal aldaketak;\njoera genetikoa, lotutako ahultasuna venous hormak;\ngehiegizko ekoizpena emakumezkoak sexu hormona;\nsedentarioak, egoneko bizimodua;\nerabiliz eten elkarrizketa lehen bezala, antisorgailuak metodo;\nhormonal pilulak;heavy lan;\nhanturazko gaixotasun emakumezkoen ugaltze-organoak.\nBarizeak pelbiseko sintomak emakume (eta gizon). Hausnartzeko medikuaren bisita eta azterketa da larria eta luzea mina txikiagoa sabeleko, eta horrek luzatu lumbar eskualde perineum.\nluze batekin presentzia jarrera estatiko bat (eserita, zutik);\natzeko estresa, overwork;\naurretik eta ondoren elkarrizketa.\nSintomak barizeak pelbiseko ere, besteak beste:\npresentzia ugaria baginala alta;\nurination nahasteak;mina (sentsibilitatea) baginaren eta perineum;\nvenous korapiloko erdian perineum, ipurmasailak, izterrak.\nSusmoa gaixotasunaren garapena, nahiz eta ez zen, 1 sintoma.\nSintomak arazo hau gizonen artean, besteak beste:\naldatzen forma scrotum, tamaina;\nmina beheko sabelaldea.\nOhartu bat edo gehiago sintomak, kontsultatu behar duzu mediku bat. Delako gaixotasuna da bere aurreratua forma ekar dezake tronbosia eta agerraldia hanturazko prozesuak. Diagnostiko metodo hauek erabiliz:\nUltrasoinu prozedura. Metodoa ahalbidetzen ikusteko odol-erreka, ikus luzatu arlo eskualdean ovaries, nabarituko irregulartasunak funtzionamendua balbulak. Aldi berean, medikuak itxura odol-fluxua hodietako sistema.\nUmetokiko phlebography. Prozedura zainak betetako kontraste nahasketa iodo eta burutu x-izpien bidezko azterketa. Ez egin haurdunaldian.\nLaparoskopia diagnostikoa. Metodoa ahalbidetzen arakatzeko sabeleko barrunbean ikusi eta zabaldu hodietako horma.\nHautatze-prozedura. Bidez clavicle eta izter ildo egiten gaikako kontrastatuta.\nCT. Egin araua beste patologia pelbisa.\nGarrantzitsua da egin behar diagnostiko diferentziala batera ginekologiako hanturazko gaixotasunak. Antzeko sintomak gertatzen endometriosia, prolapse sexu-organoen, batzuk extragenital nahasteak.\nTratamendua barize txikiak pelbisa\nPuntuala administratzen terapia daiteke bizi-kalitatea hobetzeko gaixoen eta kentzeko adierazpen kliniko gaixotasuna. Nahiz eta erabat kentzeko gaixotasuna ezinezkoa.\nTratamendu zuzenduta dago:\nezabatzea atzera errefluxu odola;\nzaharberritze tonus odol;\nhobekuntza hemodynamic parametroak eta trofiko prozesuak organo txiki pelbisa;\nminimizazioa, adierazpen klinikoak.\nTratamendu barizeak, pelbisa haurdunaldian behar da konplexua. Horretan sartzen jasotzen funtsak, terapia ariketa eta dieta.\nDroga terapia administratzen aldian , areagotzen mina. Zuen jaso funtsak zainak eta antiplatelet eragile. Sendagaiak zainak aldatu tonua hodietako paretak.\nAntiplatelet eragile diseinatuta daude saihesteko, odol clots, aldaketak odol-propietateak.\nBotikak guztiak handitu ahal da venous tonua, saihesteko ahalik eta kalte, murrizteko iragazkortasun ontziaren hormak eta saihesteko, urraketak microcirculation, liderra ehun kalteak.\nBatzuk medikuak prescribe gisa vasoprotector. Murrizten laguntzen du elastikotasuna eta zainak handitu bizitasuna, estimulatzen lymph fluxua eta murrizten venous stasis. Aldi berean, noiz harrera odol-zirkulazioa hobetzen du, gutxitzen mina. Gainera, tresna bat da, anti-hanturazko. Esleitu da, nahiz eta haurdunaldian (2. hiruhilekoa).\nTratamendua behar dira ikastaroak. Jasotzen botikak agindutako 2-4 hilabete, ondoren, break bat behar da. Zehatza sendagaiak hobeto lerrokatu medikuak. Delako antolamendua arazoa arlo kanpoko funtsak mota hau varicose ez da erabiltzen.\nNola tratatzen da? Zale alternative medikuntza jakin berezia tratamendu metodoak barizeak. Gomendatzen dute hartzea tresna hori handitzeko tonua hormak eta mina murrizteko.\nHorien artean, infusioak, egin:\nKombucha, bezala ezagutzen chaga;\nfruta zaldiaren gaztaina.\nOspea tratamendua leeches. Jartzen dira gainean pelbisa: coccyx eta sacrum.\nAgerraldia saihesteko relapses eta erraztea gomendatzen jakin egin ariketak. Gaixotasuna erabilgarria ariketak eta mota guztietako jarduera fisikoa, eta horrek dakar aldakak eta glutes.\nariketak hankak (bizikleta, guraizeak);\nEre egin beharko duzu atxikitzen orientazio emandako medikuek. Erabilgarria da egin erregularra hausten prozesuan egoneko lana. Gutxienez 1 behin 1-2 ordu behar, zutik eta oinez 5-10 minutu, bizigarri odol-fluxua.\nGoizean ariketa saihesteko lagunduko arazoak, nahiz eta joera genetiko bat barizeak. Egin behar duzu, hala nola, ariketak: squats, "Bizikleta", "urki". Hala nola, ariketak odol-fluxua suspertzeko eta desagerrarazi geldituta prozesuak odol.\nMedikuek esleitu 3 fase barizeak:\nLehen etapa, ontziaren diametroa handitzen 5 mm, ez dira zabaldu goiko eskualdean utzi obulutegiko. Bultzatuta garapen-etapa 1 da nagusiki joera genetiko bat, eta porrota venous balbulak, murriztea tonu.\nBigarren etapa bereizten da igoera diametroa gehienez 10 mm. Sare barizeak inguratzen ezkerreko obulutegiko, arazoak daude ikusgai eta gertu eskubidea obulutegiko.\nHirugarren etapa, hodietako hedapen bihurtzen da, are gehiago, begi-bistakoa barizeak ikusten da eskualdean eskubidea obulutegiko. Askotan, etapa honetan lagunduta dysfunctional bleedings eta hanturazko prozesuak pelbiseko organo.\nPronostikoa araberakoa etapa barizeak. Bada gaixotasuna identifikatu hasi aurretik hemorragia, ondoren, tratamendu kontserbadorea nahikoa izango normal mantentzeko baldintza hormak vasculature.\nDefinitzeko barizeak, medikuek ez bakarrik prescribe berezia botika, baina, halaber, gomendatzen zehatz bat dieta.\nDieta helburua normalizatzeko digestioa. Izan ere, desnutrizio kausa da idorreria.\nEta hau eragiten hodietako sistema hesteetan eta garapena estimulatzen varicose.\nMenua diseinatu da, beraz dieta osatzen gehieneko kopurua zuntz. Animalien gantz minimizatu behar da. Dute ordezkatu ahal izango da, landare-olioak.\nAholkularitza dieta bat medikuek gomendatzen ardatz:\nBada kontserbadorea metodo konbinazio ariketak terapeutikoa eta dieta ez kentzeko lagundu sintomak barizeak, medikuak pentsatzen duzu tratamendu kirurgikoa.\nOn behar kirurgia dator, bada, gaixotasuna du mugitu sartu exekutatzen formularioa.\nMetodo kirurgiko terapia, besteak beste:\nprozedura barizeak ovaries;\nresection hainbat zainak.\nMetodo bat aukeratu zirujau oinarritutako baldintza pazientzia.\nAskotan galdera sortzen da, zer nolako medikuak tratatzen gaixotasun horiek? Mina, pelbiseko area eta emakumeen joan ginekologoa.\nIzan ere, honen sintomak patologikoa egoera antzekoa da ikastaroa hanturazko prozesuak medikuak prescribe dezake anti-hanturazko terapia.\nBada diagnostikatzeko gai izan ziren hori luzea venous ontziak pelbiseko organo, gaixoaren bidali zen phlebologist. Hau espezialista jorratzen tratamendua ontzi, zein dira luzea varicose.\nKasu non dago, beharra kirurgia, behar bat hodietako zirujau.\nEzaugarri gaixotasuna gizon eta emakumeen\nGehienetan gaixotasuna eragiten die emakumeei. Dute diagnostikatzeko luzapena hodietako paretak eskualdean ovaries. Arazoak izanez gero hazia soka gizonezkoei diagnostikatu varicocele. Funtzionamendua balbulak hautsi da.\nPatologia garatzen atzeko inguinal hernias, arazoak ehun konektiboaren hazkunde. Eman, baina bere itxura ezin bizia neke fisikoa, lo falta, falta, sexu-bizitza.\nTratamendua gizonen eta emakumeen berdin. Hartu behar erremedioak zainak, jarduera fisikoa handitu, egin gimnasia, erlaxazioa. Gizon medikuak prescribe ez bakarrik sendagaiak. Garrantzitsua eta dieta, eta alkohola saihestuz.\nOhartu sintomak barizeak etapa edozein unetan, kontsultatu medikuari. Nola arriskutsua dira barizeak pelbisa?\nPatologia azkar zabaltzen den momentua arazoak, hala nola:\ngarapena co-morbidities (hedapen odol-hankak, hemorroideak);\nantzutasuna (emakumeak eta gizonak);\nNatural erditzea honetan patologia ez da gomendagarria.\nBarize txikiak pelbisa, ovulation, eta mina. Ondorioz hedapen odol-erreka, ovaries hondatzen elikadura emakumezkoen ugaltze-organoak. Baina eragina varicose handitu kanal ovulation prozesua ez du aztertu dira. Mina ez da lotutako arazoak funtzionamendu ovaries, eta handitu odol-fluxua bidez zabaldu odol-erreka aldatuz forma hormak zainak pasatzen.\nGizonezkoetan, varicocele eramaten murriztu emankortasuna.\nHaurdunaldia itxura patologia\nBarize txikiak pelbisa emakumeak. Arazo hau da, askotan aurrean haurdunaldian. Gero umetokian konprimitzen organo guztiak, odol-fluxua da hondatzen. Hasteko osatzeko beste modu isurketa odol-tik gonadal zati odolean. Aldi berean, hormonal aldaketak, kontzentrazioa handitzen du emakumezkoen sexu-hormonak.\nMedikuek gomendatzen higadura haurdunaldian konpresio jantzia. Hasita bigarren hiruhilekoa edan ahal izango duzu bereziak venotonic drogak. Arreta ginekologoak eta beste medikuei zer eman behar da egunero egin gimnasia. Hau izango da odol susta.\nMedikuek elkarrekin ginekologoa gomendatzen duten drogak:\nnormalizes tonua leuna muskuluak;\nestimulatzen trophism ehunen;\nsaihesteko geldialdia, estimulatzen zirkulazioa hobetu eta lymph drainage.\nDrogak dira agindutako zehar exacerbations gaixotasuna.\nNola eman jaiotza? Taktikak kudeaketa lan on araberakoa izango da kalte neurrian. Kasu gehienetan, haurdunaldia amaitzen atal zesarea. Gomendagarria da delako probabilitatea handia lesio varices eta garapena hemorragia erditzean.\nAurrean barize txikiak pelbisa etapa edozein kontsultatu behar phlebologist eta ginekologoa (emakumeak). Denean, hala nola, arazoak diagnostikatzeko behar etengabeko gainbegiratzea. Botika agindutako agerpena exacerbations mina. Aldietan lasaia erabiltzea gomendatzen konpresio, ardatz ariketa eta dieta.


Algak prestatzeko aholku batzuk | Consumer\nAlgak prestatzeko aholku batzuk\nItsas algak osagarri elikagarriak dira, gure organismoarentzat funtsezkoak diren elementuak ematen dituztenak\narabera: Osteguna, 2001eko ekainaren 21a\nItsasotik datozenak, eta orain baita laboretik ere, algak barazkiak dira, itsasokoak, eta gero eta gehiago agertzen dira gastronomian. Errezetetan sartzeko joerak ekialdeko eragina erakusten du, Japonian, Txinan eta Vietnamen algak beren sukaldaritza-kulturaren parte baitira. Baina algak ere praktika dietetiko eta terapeutikoetan sartuta daude, propietate elikagarriak baitituzte.\nOraindik alga-aukera on bat aurkitzeko merkatu espezializatuetara jo behar den arren eta merkaturatzen duenaren aholku batzuk beharrezkoak izan ohi diren arren, gero eta ohikoagoa da barazki hori aurkitzea. Eskaria handitu egin da, eta, horrekin batera, sukaldeko aldakortasuna.\n· Harea edo gatz gehiegi badute, ur hotzarekin garbitu behar dira.\n· “Lehorrean” erosten diren alga-mota guztiek\ngutxienez 20 minutuko beratzea behar dute. Beratzeak lehorreko bolumena halako 7 handitzen du.\n· Beratu ondoren, alga berdeak zerrendatan moztu daitezke hazkuntzaren noranzkoan.\n· Alga beltzak xehatu, lehorrean desegin edo osorik kozinatu daitezke.\n· Agar-agarrak beratu aurretik edo ondoren ebakitzen\n· Kombu algak gutxienez 45 minutuz beratu behar du eta 30\nminutuz egosi. Salda aprobetxatu behar da lekaleak prestatzeko eta zopak eta saltsak egiteko.\n· Hijiki algak neguan kontsumitzen dira, ahal dela. Oso zapore bizia dutenez, kantitate txikitan erabiltzen dira. Gisatuak, zopak,\nbudinak eta abar prestatzen dira. Ordu erdi eman eta beste ordu erdi behar da janaria prestatzeko. Kozinatu ondoren, ez da komeni berriz berotzea.\n· Wakame alga plater askotan erabiltzen da, baina, zalantzarik gabe, miso-zopetan erabiltzen da. Hamabost minutu inguru behar ditu beratzen amaitzeko, eta 5-15 minutu janaria prestatzen. Baina gordinik ere jan daiteke entsaladetan.\n· Nori algak ez du beratze-denborarik behar, txigortuta kontsumitu ohi baita.\nTxigortzeko zartagina erabiltzen da edo zuzenean sugarraren gainean aplikatzen\nda, berde eta urre koloreko tonua hartu arte. Moztu zatitxotan\nguraizeekin edo hautseztatu eskuekin zerealen edo zopen\ngainean. Fosforotan aberatsa da eta sardina-zapore pixka bat du.\n· Kanten batez ere flanak, kremak, saltsa hotzak, entsaladak, zopak edo eltzekariak\nloditzeko eta fruta-gelatinen oinarri gisa erabiltzen da.\naholkuak algak berun preparación de algas marinas-eu zopak


Errepideko istripuen ondorio latzak aurrez aurre - Azpeitia - uztarria.eus\nErrepideko istripuen ondorio latzak aurrez aurre\nUztarria.eus 2017-04-04 15:43\nErabaki oker bakar batek goitik behera aldatu edota betirako itzali dezake bizitza. Ideia hori behin eta berriro errepikatu dute gaur Soreasu antzokian hitza hartu duten lagunek, Bizitzaz blai egitasmoaren hasierako ekitaldian. Errepideko istripu baten irudikapena zegoen iragarria. Irudi latzak batetik eta, batik bat, istripu bat gertatzen denean protagonista izaten direnen hitzak bestetik, baita istripu larrien ondorioak zuzen-zuzenean bizi dituztenen testigantzak ere. Horiexek ikusi eta, bereziki, entzun, dituzte Soreasun elkartutakoek. Entzuleen artean, DBHko eta Batxilergoko ikasleak ziren nagusi, hein handi batean haiei zuzendutakoa baita egitasmoa.\nBi saio egin dituzte, bata 10:00etan eta bestea 12:00etan. Parrandako giroa irudikatuz, musika ozenarekin eta argi-dantzarekin hasi dute road show deritzon ikuskizuna, eta ikusle gazteak giroan sartuta. Bat-batean, ordea, aldatu da giroa, auto istripu larrien eszenak jasotzen zituen bideo gogorraren txanda iritsi denean; fikziozkoa zen bideoa, baina bazuen nahikoa gordintasun, festarako gogotik isiltasunera eramateko. Testigantzen txanda etorri da ondoren: Jon eta Inma Azpeitiko udaltzainak, Ibon ta Joxe Luis suhiltzaileak, Imanol DYAko boluntarioa, Pedro anbulatorioko medikua, 19 urterekin izan zuen auto istripuaren ondorioz paraplejiko gelditutako Mikel, beste istripu baten erruz semea tetraplejiko duen Arantxa eta, bukatzeko, Jorge del Cid auto gidaria. "Istripu gehienak saihestu daitezke, zentzuz jokatuz gero", esan du suhiltzaileetako batek; eta horixe izan da ia hizlari guztien mezua entzule gazteentzat: bizitzaz gozatzeko, baina zentzuz jokatuta.\nAdi-adi entzun dute bakoitzak kontatzeko zuena eta, saioa bukatuta, antolatzaileek sarreran emandako galdetegia bete eta irteeran utzi dute ikasleek.\nGaurkoaren kronika zabala, Urola Kostako Hitzaren webgunean irakurgai izango da gaur arratsaldean. Bitartean, hona hemen gaurko saioetako batean ateratako argazkiak.\nTestigantzak, apirileko Uztarria aldizkarian\nEgitasmoa hizpide hartuta, istrua izan duten norbanakoen edo horien senideen testigantzak biltzen dituen erreportajea argitaratuko du Uztarriak apirileko aldizkarian.


5G Enpresa programa 2021: Enpresa-esparruaren barruan 5G teknologien ezarpen-proiektuak bultzatzeko laguntza. - Eusko Jaurlaritza - Euskadi.eus\n[5G Enpresa programa]\nLaguntza-programa enpresa-esparruaren barruan 5G teknologien ezarpen-proiektuak bultzatzeko, teknologia horien erabilera bizkortzeko eta, hala, ekonomiaren trantsizio digitala ahalbidetzeko; halaber, programa hau gauzatzeak antzeko proiektuetarako eredu gisa balioko du.\nProiektu horiekin zerikusia duten erabilera-kasuek barnean hartu beharko dute merkatuan eskuragarri dauden eta enpresen eragiketetan aplikagarriak diren 5G soluzio/teknologien ezarpena.\nDiruz laguntzeko moduko jarduerak izango dira EAEko enpresetan 5G teknologiak ezartzera bideraturiko proiektuak, baldin eta frogantza-efektua badute eta Euskadin teknologia horren eskaintza eta eskaria aktibatzea ahalbidetzen badute, enpresen lehiakortasuna hobetzeko.\nProiektuek honako tipologia hauetakoren batekoak izan beharko dute:\n5G sareak erabiltzea sentsorikan, hari gabeko komunikazioetan eta industria-plantetako datu-prozesamenduan.\n5G sarea erabiltzea Industria 4.0 teknologiekin lotutako proiektuetan (zibersegurtasuna, ikusmen artifiziala, robotika kolaboratiboa eta abar).\n5G sareak erabiltzea mugikortasun-proiektuetan, ibilgailu autonomo-konektatuetan, garraio adimenduneko sareetan, hornidura-katearen logistikan eta optimizazioan, eta abarretan.\n5G sareak erabiltzea energia- eta ingurumen-trantsizioarekin lotutako proiektuetan (sareen monitorizazioa, kontsumo-murrizketa, energia-efizientzia, ingurumen-kudeaketa eta abar).\n5G sarea erabiltzea trantsizio soziosanitarioarekin lotutako proiektuetan (anbulantzia konektatua, urruneko ebakuntza kirurgikoak eta abar).\nEnpresa-jarduera gauzatzen duten pertsona fisiko eta juridikoek, edozein dela ere enpresaren tamaina, baldin eta EAEn badute jarduera-zentro bat eta bertan egiten badute diruz lagundu daitekeen jarduera hori.\nPrograma honetan jasotako laguntzak eskuratu ahal izango dituzte enpresa-jarduera gauzatzen duten pertsona fisiko eta juridikoek, edozein dela ere enpresaren tamaina, baldin eta EAEn badute jarduera-zentro bat eta bertan egiten badute diruz lagundu daitekeen jarduera hori. Ez dira onuradun izango sozietate publikoak eta zuzenbide publikoko erakundeak.\nErakunde onuradunek egunean izan beharko dituzte zerga-betebeharrak eta Gizarte Segurantzarekikoak, eskabidea aurkezten denetik. Era berean, alta emanda egon beharko dute ekonomia-jardueren gaineko zergan (EJZ) ere. Eskabidea aurkeztuz gero, erakunde eskatzaileak baimena emango dio organo laguntza-emaileari zuzenean egiazta dezan betetzen dituela zerga-betebeharrak eta Gizarte Segurantzarekikoak, eta baimena emango dio, halaber, kontsultatzeko enpresa zer epigrafetan dagoen alta emanda ekonomia-jardueren gaineko zergan. Hala ere, erakunde eskatzaileak berariaz uka dezake baimen hori, eta, halakorik egiten baldin badu, betebehar horiek betetzen dituela egiaztatzen duten agiriak aurkeztu beharko ditu.\nErakunde onuradunek nortasun juridiko propioa eta jarduteko gaitasun nahikoa izan behar dute, eta ez dira desgaituta egongo dirulaguntza publikoak eskuratzeko edo Euskal Autonomia Erkidegoko Administrazioarekin edo beste erakunde publikoekin kontratuak izenpetzeko.\nErakunde onuradunei dirulaguntzak eta laguntzak emateko eta, hala dagokionean, ordaintzeko, ezinbestekoa izango da Euskal Autonomia Erkidegoko Administrazio Orokorrak eta haren erakunde autonomoek emandako izaera bereko laguntzen edo dirulaguntzen esparruan hasi den eta oraindik tramitazioan dagoen edozein itzulketa- edo zigor-prozedura amaitzea.\nEzingo dira onuradun izan krisian dauden enpresa edo erakundeak, krisialdian dauden enpresa ez-finantzarioak salbatzeko eta berregituratzeko estatu-laguntzei buruzko zuzentarauen (2014/C 249/01) definizioaren arabera, salbu eta betetzen bada 2020ko martxoaren 19ko aldi baterako esparruaren 3.1.22.c bis apartatuan ezarritako salbuespena –egungo COVID-19 agerraldiaren testuinguruan ekonomia babesteko estatu-laguntzen neurriei buruzkoa– [C (2020) 1863].\nEuropako Batzordeak aurretiaz erabaki badu laguntza bat legez kanpokoa eta merkatu erkidearekin bateraezina dela, ezin izango dira onuradun izan berreskuratzeko agindu bat oraindik betetzeke daukaten erakundeak.\nEzingo dira izan Agindu honetan araututako dirulaguntzen onuradun edo erakunde kolaboratzaile Dirulaguntzei buruzko azaroaren 17ko 38/2003 Lege Orokorraren 13. artikuluan zehazten diren egoeretako batean dauden pertsonak edo erakundeak.\nDeialdiaren araudia AGINDUA, 2021eko uztailaren 21ekoa, Ekonomiaren Garapen, Jasangarritasun eta Ingurumeneko sailburuarena, enpresetarako 5G Laguntzen Programa arautzen eta deitzen duena 2021eko ekitaldirako.\nE-mail: isuarez@spri.eus, jmugica@spri.eus\nEusko Jaurlaritza - Eraldaketa Digitalaren eta Ekintzailetzaren Zuzendaritza\nTfnoa.: 945 01 82 21\nEskariak aurkezteko epea AginduaEuskal Herriko Agintaritzaren Aldizkarian argitaratu eta biharamunean hasiko da, eta 2021ko urriaren 22an amaituko da, 15:00etan.\nSPRI - 5G Enpresa programa 2021\nFormatu elektronikoan beteko dira laguntza-eskabideak egoitza elektronikoan, bertan ematen den ereduaren arabera.\nErakunde interesdunek eskabide bat aurkeztu beharko dute proiektu bakoitzeko, erakundearen legezko ordezkariaren sinadura elektronikoarekin. Eskabidearekin batera, zenbait fitxategi aurkeztu beharko dira, honako agiri hauen kopia digitalizatua dutela:\nErakundearen legezko ordezkariaren erantzukizunpeko aitorpena. Erakundearen legezko ordezkariak egindako erantzukizunpeko aitorpena, eskabideari atxikita dagoen ereduaren arabera, inguruabar hauek egiaztatuz:\nErakundearen legezko ordezkariaren izen-abizenak eta Nortasun Agiri Nazionalaren (NAN) zenbakia edo Atzerritarraren Identifikazio Zenbakia (AIZ).\nGutxienez jarduera ekonomikoko zentro baten helbidea Euskal Autonomia Erkidegoan izatea, eta han garatzea diruz lagundu daitekeen jarduera.\nAurreko bi zerga-ekitaldietan eta finantzaketa eskatzen deneko zerga-ekitaldian emandako de minimis laguntzen zerrenda, adieraziz laguntza noiz eman den, zein erakundek eman duen eta laguntzaren beraren programa eta zenbatekoa zehaztuta.\nErakunde publiko edo pribatuek proiekturako eskatutako eta/edo emandako laguntzen zerrenda, laguntza noiz eskatu den zehaztuta, edo, kasuak hala eskatzen badu, noiz eman den, zein erakundek eman duen eta laguntzaren beraren programa eta zenbatekoa adierazita.\nEz egotea Agindu honen 3. artikuluan (Erakunde onuradunak) aurreikusitako egoeretako batean, eta, beraz, ez egotea ezinduta onuradun izateko.\nLegezko ordezkariaren notario-ahalordearen kopia. Eskatzailea langile autonomoa baldin bada, dagokion foru-aldundiaren edo udalaren ogasun-sailaren ziurtagiri eguneratua, jarduera ekonomikoa egiaztatuko duena.\nErakunde eskatzailearen IFZ.\nFinantza-erakundearen ziurtagiriaren kopia, kontu korrontearen titulartasuna (IBAN) eskatzaileari dagokiola eta zenbaki hori duela egiaztatzen duena.\nProiektuaren eskaintza tekniko eta ekonomiko bereiziak. Honako puntu hauei buruzko informazio zehatza jaso beharko du:\nEnpresaren jarduera eta egungo egoera, teknologiari dagokionez.\nHautemandako arazoa/beharra. Lortu nahi diren helburuak.\nEgin beharreko ingeniaritza- eta/edo aholkularitza-lanen deskribapena.\nDirulaguntzaren xede den proiektuan landu beharreko hardware- eta software-inbertsioen deskribapena. Proiektuarekiko harremana eta haren beharra argitzea.\nEzarri beharreko 5G soluzioaren azterketa zehatza. Proiektuan erabili beharreko teknologiak. Erabilera-kasuen deskribapena.\nAurrekontuaren banakapena, proiektuaren kostu guztiak barnean harturik.\nEgin beharreko zeregin bakoitzeko orduen zenbatespena (dedikazioak).\nProiektua gauzatzeko egutegia.\nEnpresa eskatzailea laguntza-eskabidea aurkeztu aurreko 12 hilabeteetan eratu bada, daukan «negozio-plana» aurkeztu beharko du.


BILBOKO UDALAK “UDAKO LIBURUTEGIAK” PROGRAMA JARRIKO DU MARTXAN ASTELEHENEAN, AIRE ZABALEKO SEI TERRAZAREKIN MIRIBILLAN, ZORROTZAN, SAN INAZION, SANTUTXUN, ERREKALDEN ETA URIBARRIN – Bilbao Kultura\nHome » Berriak » Bilbao Kultura @eu » BILBOKO UDALAK “UDAKO LIBURUTEGIAK” PROGRAMA JARRIKO DU MARTXAN ASTELEHENEAN, AIRE ZABALEKO SEI TERRAZAREKIN MIRIBILLAN, ZORROTZAN, SAN INAZION, SANTUTXUN, ERREKALDEN ETA URIBARRIN\nBilboko Udalak, “Udako Liburutegiak” Programaren beste edizio bat jarriko du martxan datorren astelehenean, ekainaren 24an. Aurten, aire libreko sei terraza izango ditu Miribillan, Zorrotzan eta San Inazion, eta uztailaren 22tik aurrera, Santutxun, Errekalden eta Uribarrin. Udako liburutegi guztiek liburuak, prentsa eta jolasteko gunea izango dituzte, eta irakurketara bultzatzeko tailerrak eta jarduerak antolatuko dira txikientzat. Liburutegiak goizez eta arratsaldez egongo dira zabalik, 11:30etik 13:30era eta 17:30etik 20:30era, astelehenetik ostiralera, jaiegunetan izan ezik.\nHorrela, astelehen honetatik, ekainaren 24tik uztailaren 19ra, udako liburutegiak Miribillako, Zorrotzako eta San Inazioko auzoetan instalatuko dira, partaidetza aldetik arrakasta handiarekin 2017an eta 2018 egon ziren bezala. Uztailaren 22tik abuztuaren 16ra, jarduera iaz inauguratutako beste hiru lekutara eramango da, Santutxuko Karmelo plazara, Uribarriko Eskolako landara eta Errekaldeko plazara, auzo gehiagotara heltzeko eta liburuekin eta irakurketarekin aritzeko gunea sortzeko helburuz, udako oporraldietan aisialdirako alternatiba eskainiz.\nUdal zerbitzuek eskaintzen jarraituko dituzten ohiko zerbitzuez gain, Udako liburutegietan liburuak, aldizkariak eta eguneroko prentsa jarriko dira guztien esku, eta batez ere umeei zuzenduta egongo diren irakurketa sustatzeko jolasak, tailerrak eta ipuin-kontakizunak antolatuko dira. Horrez gain, liburuen mailegu zerbitzuak ere martxan jarraituko du.\nHorrela, jendeak etxera eroan ahal izango ditu interesatzen zaizkion liburuak, eta ezarritako epean aisiarako gune berera itzuli. Euskadiko Irakurketa Publikoko Sareko edozein liburutegiko karnetik ez dutenek aldi baterako instalazio horietan eskatu ahal izango dute. 2018an 11.982 pertsonek hartu zuten parte Udal Liburutegien jardueretan eta eskainitako zerbitzuak erabili zituzten.\nElorrieta Parkea (San Inazio)\nErrekalde Plaza (Errekalde)\nUribarriko Eskolako Landa (Uribarri)\n← BILBOKO UDALAK ANTOLATZEN DUEN, ETA UZTAILAREN 1ETIK 7RA LUZATUKO DEN BILBOKO KALEALDIA – KALEKO ANTZERKI ETA ARTEEN JAIALDIA 20. EDIZIORA HELDU DA, 80 EMANALDI BAINO GEHIAGO ESKAINIKO DITUZTEN ERREFERENTZIAZKO 29 KONPAINIAREKIN\nERABAKI DIRA BILBOKO UDALAK ANTOLATUTAKO 2019KO XXXI. BILBAINADA LEHIAKETAREN SARIAK →